Bastida ikastola: txikiaren adorea - Arabako errioxa - Alea.eus\nBastida ikastola: txikiaren adorea\nEstitxu Ugarte Lz. de Arkaute 2017-06-15 12:43\nBastida ikastolako ikasleak.\nDuela 38 urte sortu zuten Bastidan ikastola, guraso talde batek bultzatuta; apal hasi ziren, zazpi umerekin, eta egun ia berrehun ikasle dira.\nBastidak bosgarrenez ospatuko du aurten Araba Euskaraz festa. 1979. urtean sortu zen Bastidako ikastola, baina 1989. urtera arte ez zuen lehen Araba Euskaraz antolatu. Orduan, gela bat, andereño bat eta zazpi bat ikasle zituen ikastolak. Guraso talde batek, ikastolaren beharra ikusita, jendea bildu eta zeuden aukera guztiak aztertzeari ekin zion. Tartean, Miren Uriarte, Jose Luis Petralanda, Agustin Egiluz, Luis Saez de Bikuña, Pedro Nogueras eta Mari Carmen Lacuesta ibili ziren lanean, buru-belarri. 1979ko irailean sortu zuten ikastola. Apal hasi ziren eta gaur egun, berrehun bat ikasle dira Bastida ikastolara egunero gerturatzen direnak.\nHasiera gogorra izan zen ikastola txikiarentzat, eta estuasun ekonomikoak igaro zituzten, andereñoari ordaintzeko arazoak, haurrentzako materiala erosteko... Gainera, herriko gurasoei ahalik eta erraztasun gehienak eman nahi zizkieten egitasmoa aurrera ateratzeko, ikastolan izena eman ordez eskolan emango zutelako bestela. Hortaz, imajinazioa erabili behar izan zuten diru-iturri alternatiboak lortzeko, eta adibidez, pilota partidak antolatzen hasi ziren; Olabide ikastolarekin hitzarmena ere egin zuten, andereñoari ordaindu ahal izateko.\nIngurune sozio-linguistikoak eta politikoak ez zuten gehiegi lagundu; ikastolaren alde apustua egin zuen guraso taldeak bizilagun askoren eta tokiko erakunde publikoen axolagabekeriarekin topo egin zuen. Eremu erdaldunean zegoela, eta haur guztiak erdaldunak zirela kontuan hartuta, hasiera batean B eredua ezarri zuten ikasgelan. Alta, euskarari aparteko garrantzia eman zioten, eta gai garrantzitsuenak euskaraz irakasten zituzten.\nHerriko eskola publikoarekin partekatzen zuten udal eraikin bat eta jolastokia, nahiz eta ordu desberdinetan ateratzen ziren. Jantokirik ez zegoen, eta umeak herriko jatetxe batetara eramaten zituzten bazkaltzeko orduan.\nHandik urte batzuetara, 1996-97 ikasturtean, D eredua jarri zuten martxan Bastida ikastolan. Aldaketa horren arrazoia ikastolan egindako hausnarketa bat izan zen: euskara bultzatu, eta haur haiek euskaraz bizi zitezen lortu nahi bazen, beharrezkoa zen ikastolako jarduera aldatzea, eta euskara hutsean aritzea. Ume haien euskal eredu eta eremu bakarra ikastola zen, eta horregatik aho batez erabaki zuten aproposagoa zela D eredua abiatzea.\nHorrekin batera, 1991. urtean Ikastolen Elkarteak proposatutako Eleanitz-English proiektua ere martxan jarri zuten. Bi aldaketa hauekin ikastolaren egunerokoa eta handik aurrerako jarduna "irauli" zuten, eta garai hartako behar nagusietako bat ase zuten: haurrak euskarara murgiltzeko bitarteko guztiak jartzea, hain zuzen ere.\nHala ere, oraindik euskara ikastolako eremura mugatuta zegoela ikusi zuten, eta horregatik, 90eko hamarkadan zehar, Euskaraz Bizi proiektuan murgildu ziren, "euskara gelatik eta ikastolatik ateratzeko".\nJauzi nagusia, 2006. urtean\nAipagarria da 2006-07 ikasturtean gertatu zen aldaketa, jauzi handia ekarri baitzuen Arabako Errioxako ikastolarentzat, eta etorkizunera begira egitasmoa finkatzen lagundu zuen. Ikasturte hartan ordura arte izandako udalaren eraikina utzi, eta eraikin propioa lortu zuten. Eraikin horrek hobe asetzen zituen ikasleen eta irakasleen beharrak, handiagoa baitzen, eta bertan gela bereziak antolatu ahal izan zituzten.\nGainera, eraikin berriarekin batera, Lapuebla de Labarcako Assa ikastolarekin elkarlan sakon bat martxan jarri zuten: Assa ikastolan Bastida ikastolako gela bat zabaldu zuten, DBH 1. eta 2. mailak bertan ikasi ahal izateko.\nIkastola berria eraikitzeko erabakia 2003-2004 ikasturtean hartu zuten; izan ere, ikasturte horretan 141 haurrek eman zuten izena ikastolan, eta eskolarekin partekatzen zuten eraikina oso txikia geratzen ari zela ikusi zuten. Hartara, beharrezkoa zuten dirua biltzeko, 2004. urtean, bigarrenez hartu zuen Araba Euskaraz Bastidak, eta bildutako diruarekin ikastolak eraikin berria estreinatu ahal izan zuten 2006–2007 ikasturtean. 2008. urtean, oraindik ordaintzeke zuten maileguari egin zioten aurre.\nAipaturiko helburu ekonomikoa ez ezik, Arabako ikastolen jaiak beste hainbat ditu. Ikastolen egitasmoa "zabaldu, indartu, eta ezagutarazi" nahi dute, festan parte hartzen duten herritarrei jaia haiena dela sentiarazi ahal izateko. "Herritarrei ikastolarekiko, euskararekiko eta euskal kulturarekiko gertu sentitzeko aukera eman nahi diegu", aipatu du aurtengo jaialdiaren aurkezpenean Bastida ikastolako zuzendari Ketxu Bedialaunetak.\nHerritarren parte hartzea nabarmendu zuten Bastida ikastolako arduradunek 2008ko Araba Euskaraz festa egin eta gero. Euskarak herriko txoko guztiak bete zituen orduan, eta Arabako Errioxan eguneroko bizitza euskaraz ere egin daitekeela frogatu zela azaldu zuten antolatzaileek.\n2012. urtean, 175 ikasle\n2012. urtean ospatu zen azkenekoz Araba Euskaraz Bastidan; orduarte egindakoa eta etorkizunean egin beharreko lanarekin zuten konpromisoa agerian utzi zuen festarako aukeratutako leloak: Barneratu, barreiatu. Euskara ikastearen garrantzia islatu nahi izan zuten goiburu harekin, ondoren hizkuntza hori Bastidan eta Arabako Errioxan barreiatzeko, eta besteek ere ikasteko.\nOrdurako, 175 ikasle zituzten Bastida ikastolan, eta kalitatezko hezkuntza integrala ziurtatu ahal izateko laguntza jaso zuten. "Ditugun baliabideak hobetu, egokitu behar ditugu. Etengabekoak dira egin beharreko egokitzapenak, eta proiektua aurrera aterako bada, denon konpromisoari esker, denon ekarpenari esker bakarrik aterako da aurrera".


Nafarroa - Plazaolaren bide berdea - Natur Bidea - Planes | Visit Navarra - Web Oficial de Turismo de Navarra\nNafarroa - Plazaolaren bide berdea - Natur Bidea\nPlazaolaren bide berdea Natur Bidea erraz ibiltzeko moduko bidea bat da, trenbide estuaren egitura zaharra erabiliz eraikia. 85 kilometroko trenbide hark Iruñea eta Donostia lotu zituen 1914. urtetik eta 1953.era bitarte.\nGaur egun, 66,5 km egin daitezke guztira, baso eta belardi artekoak denak ere: 41,9, Nafarroan barna eta 24,6, Gipuzkoan. Gipuzkoako aldean, Nafarroako mugatik gertu, Plazaolako edo Bizkotxeko meatzeak zeuden eta haiek eman zioten izena trenari; izan ere, trenak Andoainera garraiatzen zuen minerala. Gaur egun, meategiak erortzeko zorian daude eta ezin dira bisitatu.\nGIPUZKOAKO TARTEA (Andoain - Nafarroako muga): 24,6 Km.\nNAFARROAKO TARTEA: 41,9 km\nGipuzkoako muga - Lekunberri: 19,7 km.\nGipuzkoako muga - Leitzako geltokia: 5 km. Leitzaran errekaren ondotik doa eta 2 tunel zeharkatzen ditu.\nLeitzako geltokia - Uitziko tunela: 7 km. Ibilbide dibertigarri honek 11 tunel zeharkatzen ditu, Leitzakoa izaki denetan luzeena: 600 m ingurukoa da eta bikain moldatuta dago.\nUitziko tunela: 2,7 km. Europako tunelik luzeena izan zen luzaroan. Argiztatuta dago.\nUitziko tunela - Lekunberriko geltokia: 5 km. Tarte honetan 3 tunel txiki daude. Bigarren tunela, Bartoloren tunela izenekoa, geltokitik 2,5 km ingurura dago eta gaur egun itxita dago luizi batengatik. Egun, lanean ari dira haren ordezko beste bide-tarte bat diseinatzen. Plazaolaren geltokia, Lekunberrin, turismo bulegoa da orain eta kantina du ondoan: taberna-jatetxea, bizikletak alokatzeko zerbitzua eta komun publikoak daude bertan.\nLekunberri- Saratsa: 22,2 km.\nTarte hau ere Lekunberriko geltokitik abiatzen da, eta Saratsan amaitzen, Iruñetik gertu.\nLekunberritik Mugiroko presaraino: 2km.\nMugiroko presatik San Migeltxoko piknikgunera: 2 km.\nSan Migeltxotik Kaxarnako piknikgunera: 6,5 Km. Bidea Latasan barna igarotzen da: herriko geltoki polita duela gutxi zaharberritu da, eta taberna-jatetxea eta bizikletak alokatzeko zerbitzua dauzka orain. Latasatik aitzina Plazaolaren bide berdeak bat egiten du Eurovelo 1- Ederbidea bizikleta-bidearekin, zeinak Plazaola eta Bidasoa bide berdeak lotzen dituen, baita bi bide horiek eta Baiona (Lapurdi) ere.\nKaxarnatik Irurtzunera: 2,7 km.\nIrurtzun-Saratsa tartean bukatzen da ibilbidea: 9 km. Azken zati hau Irurtzungo atsedengunean hasten da, trenbide zaharreko geltokia zegoen lursailetan. Tarte honetan aipatzekoa da Guliako zubibidea, harrizko 17 arkuz osatua, eta Eritzebeiti aurretixeko aldapa motz baina gogorra, 300 metro pasatxokoa.\nBide berde honetan bazter ederrak daude nonahi eta horrek are atseginago egiten du ibilbidea. Bikaina da oinez zein bizikletaz ibiltzeko eta bidean badira jatetxe-tabernak, ostatuak eta bizikletak alokatzeko zerbitzuak.\nPlazaolaren bide berdea da EuroVelo 1- Ederbidea ibilbidearen parte, zeinak Nafarroan ekarri baitu Bidasoa eta Plazaolaren bide berdeen batura. 90 km berri inguru seinaleztatu dira. Horietatik 46 bizikleta bideak (bizikletendako bakarrik) edo bide berdeak dira, oinezkoendako, txirrindulariendako eta mugikortasun murriztuko pertsonendako. Beste 44 km, motordun ibilgailuekin konpartituak dira.


Dániel Bachrathy, bere doktore tesia aurkeztu du - Ideko\nDániel Bachrathy, bere doktore tesia aurkeztu du\nHilabete honen haseran, IK4-IDEKOko Garapen Zientifikoko arduraduna den Mikel Zatarain, Budapest-eko Unibertsitatean izan doktoretza tesi baten tribunalean parte hartzeko. Bertan Dániel Bachrathyk bere doktoretza tesiaren aurkezpena egin zuen. “Cutting dynamics and surface quality” izenpean aurkeztutako lan honetan, mozketa prozesuen dinamika eta mekanizatutako azaleraren artean dagoen korrelazioaren ondorioak azaldu zituen.\nDániel Bachrathy, IK4-IDEKOn egon zen lanean denboraldi bat, Dinamika eta Kontrola ikerketa lerroan, eta Dynxpert proiektuan parte hartu zuen. Bertan, produkzio-katearen produktibikatea eta prozesuen kalitatea hobetzeko "plug-and-produce" osagaiak garatzea izan da helburu nagusia, zehatz mehatz, produkzio prozesuan osagai gakoak diren makina-erreminta arloan.


Gipuzkoako zahar etxeetan greba eguna dute gaur eta bihar, eta manifestazioa egin dute | Gizartea | Berria\nGipuzkoako zahar etxeetako egoera salatzeko manifestazioa, gaur, Donostian Gorka Rubio / FOKU Tamaina handiagoan ikusi\nHiru urte bete dira Gipuzkoako zahar etxeetako langileak lan baldintza hobeen eske protestan ari direla. Eta gaur eta bihar ere greba eguna dute, ELA eta LAB sindikatuek deituta. Hainbat ekinaldi eta mobilizazio antolatu dituzte, eta manifestazioa egin dute gaur goizean, Donostian, Saguesetik abiatuta. Aldarrikapenez jositako protesta izan da. Tartean, lan hitzarmena eskatu dute, eta Gipuzkoako Foru Aldundiari erantzukizunak exijitu. Gipuzkoako Senideak elkarteak ere parte hartu du manifestazioan.\nJosune Diaz ELAko ordezkariak azaldu du hiru urte direla lanuzteak hasi zituztela –251. greba eguna dute gaurkoa–, eta «erantzunik gabe» daudela oraindik ere: «Lan hitzarmenaren negoziazioan ez da aurrerapausorik eman». Gipuzkoako zahar etxeetako langileen lan baldintzak hobetzeko beharra azpimarratu du, eta adierazi egoitzen egoera geroz eta «okerragoa» dela: «Egoera muturrekoa da».\n«Gaurkoa beste borroka egun bat da Gipuzkoako zahar etxeetako langileentzat. Urte gehiegi ari gara borrokan lan hitzarmen duin baten alde, lan baldintza duinen alde», esan du Leire Ormazabal LAB sindikatuko ordezkariak. Lan kargak »gehiegizkoak» eta «jasanezinak» direla salatu du.\nELAk eta LABek erantzukizuna eskatu diote Gipuzkoako Foru Aldundiari: «Zeren zain dago diputazioa?». Ormazabalek gogorarazi du Markel Olanok atzo berretsi zuela ez dela berriz aurkeztuko ahaldun nagusi izateko, eta eskatu diote joan aurretik «lanak eginda uzteko».\nBorrokan jarraituko dutela nabarmendu dute, eta azpimarratu ez dutela amaituko irtenbidea bilatu arte.


Ekimena 1. Euskadiko Plan Onkologiko Integrala garatu. Euskadik onkologian dituen baliabide guztiak bildu eta antolatuko dira bertan, eta hurrengo urteetarako helburu eta estrategia asistentzialak ezarriko dira, oraingo egoeraren azterketatik abiatuta eta Euskadiko onkologiaren bikaintasun-helmuga definituz - Gobernu Programa. Legealdia: 2016 – 2020\nKonpromisoa 79. Asistentzia onkologikoa berrantolatu. Plan Onkologiko Integrala\nEkimena 1. Euskadiko Plan Onkologiko Integrala garatu. Euskadik onkologian dituen baliabide guztiak bildu eta antolatuko dira bertan, eta hurrengo urteetarako helburu eta estrategia asistentzialak ezarriko dira, oraingo egoeraren azterketatik abiatuta eta Euskadiko onkologiaren bikaintasun-helmuga definituz\nMinbiziak eragindako heriotza-tasak behera egin du Euskadin 2001 eta 2017 artean, nabarmen gizonen kasuan, eta neurri txikiagoan emakumeen kasuan, Osasun Sailak gaixotasun horri eskainitako Mundu Egunaren (Otsailaren 4) bezperan gaur, otsailaren 3an, ezagutarazitako datuen arabera. Eusko Jaurlaritzako Osasuneko sailburu Nekane Murgak positiboki baloratu ditu datu horiek, nahiz eta heriotza-tasa murrizten jarraitzeko ahaleginean sakontzeko beharra azpimarratzen duen, biziraupena areagotzeko eta pazienteenganako arreta hobetzeko, Euskadiko Plan Onkologikoak lortu nahi duenez. Nekane Murgak uste osoa agertu du heriotza-tasaren etorkizuneko murrizketek zerikusia izango dutela gaixotasunaren eta terapia berrien ezagutza molekular hobearekin, ikerketan egindako aurrerapenak praktika klinikora eramatea lortzen den neurrian. Ildo horretatik, gogorarazi du Osakidetzak gaur egun 390 ikerketa-proiektu mantentzen dituela aktibo onkologiaren esparruan, eta hori da euskal osasun-sistema publikoaren ikerketa-arlo nagusietako bat. Hain zuzen, 8,7 milioi euroko finantzaketa dago horretarako. Prebentzioaren garrantzia gogorarazi du sailburuak, eta nabarmendu du euskal osasungintzak tabakoaren kontsumoa murrizten laguntzen duten programekiko duen konpromisoa, minbiziaren eragile nagusia eta gaixotasun horrek eragindako hamar heriotzatik ia hiruren eragilea den heinean. Era berean, Euskadik egiten dituen baheketa-programen garrantzia azpimarratu zuen. Programa horiei esker, bularreko eta koloneko minbiziaren detekzio goiztiarra lortzen da, eta aurten umetoki-zerbixeko minbiziarena ere bai.\n2020/02/03 Osasun sailburuordea\nEuskadiko umetoki-lepoko minbizia goiz detektatzeko programak baheketa-proba egiten duten emakumeen estaldura urte eta erdian bikoiztea ahalbidetzen du. 2018ko ekainean biztanleria-programa abian jarri zenetik, gutun bidezko gonbidapen zuzenaren bidez, 59.830 emakume joan dira osasun-zentrora zitologia bat egitera. Programa dagoeneko ezarrita dago Euskadi osoan, abenduan Barakaldo-Sestao, Ezkerraldea-Enkarterri-Gurutzeta eta Uribe ESIak sartu ondoren. (2020/01/02)\nHestegorriko patologia kirurgiko onkologiko konplexuak artatzen dituzten kirurgia-zerbitzuen bilera, jarduera hori erreferentziazko zentroetan zentralizatzeko. (2019/11/29)\nPediatriako eta nerabeen prozesu onkologikoei arreta emango zaien 2 zentroak izendatu ondoren, Asistentzia Koordinatzeko Komite Autonomikoa sortu da. Horri esker, paziente horien arreta-prozesua berrantolatu ahal izango da, osasun-laguntzaren ekitatea eta kalitatea bermatzen dituen eredu baten arabera. Alde horretatik, batzorde horretan sartu dira Biocruces-Bizkaia eta BioDonostia ikerketa-institutuetako arduradunak (2019/11/29).\nBiriketako minbiziari buruzko osasunaren inguruko ikerketa-proiektuetarako dirulaguntzen deialdia zabaldu da. Deialdi hau finantzatzeko baliabide ekonomikoa hirurehun eta bi mila hirurehun eta hogeita zortzi euro eta hirurogeita hemeretzi zentimokoa da (302.328,79). (2019/10/01)\nEBAZPENA, 2020ko martxoaren 4koa, Osasuneko sailburuordearena, zeinaren bitartez laguntzak ematen baitira biriketako minbiziaren inguruko ikerketa proiektuentzat. (2020/04/07\nOsakidetzaren eta Onkologikoaren Kudeaketa Klinikoko Unitatea eratu da (2019/06/13)\nHitzarmena sinatu denetik, Erradioterapiaren eta Onkohematologiaren Kudeaketa Klinikoa egiteko Unitatea prestatu da, 2 zentroetako tumoreen batzordeak integratzen jarraitzeko eta, horri esker, Gipuzkoako herritarrei asistentzia bakarra bermatzeko. Gainera, etorkizunean minbizia tratatzeko eguneko ospitale baten beharrizanak zehaztu dira; horretarako, onkologiako eraikina birmoldatu beharko da eta farmaziakoa handitu. (2019-04-09)\n2019/04/16 Osasun sailburuordea\nOsakidetza-Euskal Osasun Zerbitzuaren Administrazio Kontseiluak adierazi du ados dagoela Erradioterapiaren eta Onkohematologiaren Kudeaketa Klinikoa egiteko Unitatea eratzearekin; bada, Donostialdeako Osasun Zerbitzuen Antolakundearen eta Onkologikoa Fundazioaren artean eratuko da (azken hori, zentro lotetsi gisa).(2019-03-06)\n2019ko otsailaren 22an, Jon Darpón Eusko Jaurlaritzako Osasuneko sailburua eta Vitenis Andriukaitis Osasuneko eta Elikagaien Segurtasuneko komisarioa bildu ziren; sailburuak Osasun Sailaren jarduketa-ildo nagusiak azaldu zituen, eta komisarioak, aldiz, arreta berezia eskaini zion 2018-2023ko Euskadiko Onkologia Planari.\nEusko Jaurlaritzak, Lehendakaritzako Kanpo Harremanetarako Idazkaritza Nagusiko eta Osasun Saileko arduradunen bitartez, Euskadiko Onkologia Plana 2018-2023 aurkeztu zuen hainbat herrialdetako enbaxadetako ordezkarien aurrean.\nOsakidetzak minbizia ikertzeko 378 proiektutan parte hartzen du, 7,7 milioi euroko kanpo-finantzaketarekin, Bioaraba, Biocruces-Bizkaia eta Biodonostia Ikerketa Institutuetan jarduera egiten duten puntako ikertaldeen bidez ikertzeko\n2019/03/04 Osasun sailburuordea\n2019ko urtarrilaren 14an Gipuzkoan Osakidetzaren arreta onkologikoa antolatu eta kudeatuko duen organo gidaria eratu da, eta halaber, Gipuzkoako Erradioterapiako eta Onkohematologiako Kudeaketa Klinikoko Unitatea sortzea onartu da.\nOsakidetzako espezialistek eginiko eta European Journal of Gastroenterology and Hepatology aldizkariak argitaratutako ikerketa batek erakusten du Osakidetzako detekzio goiztiarreko programaren bidez kolon-ondesteko minbizia antzeman zitzaien pertsonen artean biziraupen-tasa programa horretan parte hartu ez dutenena baino % 20 altuagoa dela, eta azpimarratu dute Euskadin 2030erako aurreikusi ziren emaitzak 2017an jada gainditu egin zirela.\n2018ko abenduaren 27an, Lehendakaria izan da gaur hitzarmena sinatzeko ekitaldiaren buruan. Hitzarmen horren bidez urtarrilaren 1etik aurrera Euskadiko osasun-sistema publikoan sartuta geratuko da Onkologikoa, eta horrekin nabarmen hobetuko da Gipuzkoako eta Euskadiko arreta onkologikoa.\n2018ko urriaren 23an, 2018-2023 aldiko Euskadiko Onkologia Planak 2018ko Best in Class saria irabazi zuen, Estatuko onkologiako estrategiarik onena izanik.\nBularreko Minbiziaren Munduko Eguna zela eta, 2018ko urriaren 19an bularreko minbizia goiz detektatzeko programa aztertu zen, eta nabarmendu zen, abian jarri zenetik, ia 9.300 tumore detektatu direla, eta gehiengoak, fase goiztiarretan.\nGobernu Kontseiluak 2018ko irailaren 4an onartu zuen zerbitzu sanitarioak hornitzeko titulartasun pribatuko eta irabazi-asmorik gabeko zentro sanitarioekin atxikimendu-hitzarmen berezien izenpetzea arautzeko Dekretua.\nEuskadiko 2018-2023ko Plan Onkologikoa aurkeztu du Osasuneko sailburuak 2018ko uztailaren 2an. Plan horretan definitzen dira arreta onkologikoaren alorreko jarduera-eremuak. Minbiziari aurre egiten diotenen kopurua areagotzea da helburua, eta, horretarako, arretaren erdigunean jartzen du pertsona, bai prebentzio-ekintzen erdigunean bai asistentzia-ereduaren erdigunean.\n2018ko abenduaren 19ko datarekin, Euskadiko Onkologia Plana 2018-2023 aurkeztu zen Eusko Legebiltzarreko Osasun Batzordean. Bertan, onkologiako zerbitzua duten Osakidetzako Osasun Erakunde guztietan Tumoreen Batzordeen hedapena eman zen ezagutzera.\nBiztanleen artean Umetoki-lepoko Minbizia Bahetzeko Programa pilotua jarri da abian 2018ko ekainean Osakidetzan. Lehendakaria eta Osasuneko sailburua izan dira aurkezpen-ekitaldian. Debabarreneko 25 eta 29 urte bitarteko emakumeak izango dira lehenengoak.\n2018an programa lau eskualdetan jarri da abian: Debabarrenako ESIan, Arabako ESIan, Debagoienako ESIan eta Arabako Errioxako ESIan eta dei egiteko gutuna bidali zaie 4.221 emakumeri.\n2019ko ekainaren 7an Urkullu Lehendakariak jakitera eman du 2019ko uztailaren 1etik aurrera era progresiboan zabalduko dela Bizkaiko ESI guztietara Umetoki-lepoko Minbizia Bahetzeko Programa. Programa hori abian jarri zen unetik aurrera (2018ko ekaina), ia 19.000 emakumeri luzatu zaio gonbidapena froga egin dezan. (2019-06-21)\n2019/06/21 Osasun sailburuordea\n“Minbizitik bizirautea Euskal Autonomia Erkidegoan, 2000-2012” txostena aurkezterakoan berretsi da minbizitik bizirautea nabarmen handitu dela 2000. urtetik hona, Europako eta Estatuko batez bestekoen gainetik. Diagnosia burutu eta 5 urtetara, biziraupena Euskadin % 52,2koa zen gizonetan eta % 59,9koa emakumezkotan 2012an.\nOsasuneko sailburuaren 2017ko apirilaren 10eko AGINDUAren bidez Minbiziari buruzko Euskadiko Aholku Batzordearen osaera eguneratu da. Lehen bilera 2017ko maiatzaren 15ean izan zen, eta, orduan, Euskadirako Onkologia Plan Zuzentzaile bat egiteko lanei ekitea erabaki zen.\nGradu baxuko glioma izeneko tumorea aztertzeko (garunaren area elokuenteei eragiten ditu, eta trastornoak sortzen ditu hizkuntzan zein mugimenduan) eta Esna dagoen pazientearen kirurgia egitea bultzatzeko, 2017ko ekainaren 2an 31 herrialdetako 100 neurozirujau elkartu dira 12. European Low Grade Glioma Network Bilbao 2017 bileran.\nOtsailaren 4an, Minbiziaren Munduko Eguna dela-eta, Euskadiko hurrengo Onkologia Plan Integralaren nondik norakoen lehen aurrerapenak aurkeztu dituzte. Hori horrela, Euskadiko Osasun Sistemaren arreta onkologikoan esku hartzen duten baliabideen eta erakunde sanitarioen arteko sareko lankidetzan sakontzen duen eredua landuko da. Garatu beharreko ildoen artean honakoak daude, besteak beste: laguntza onkologikoaren antolaketa, prebentzioa eta baheketa-programak, diagnostikoa, farmako berriak gehitzea eta emaitzak ebaluatzea.\nXede diren pertsona guztiei gonbidapena bidaltzea lortu du Kolon eta Ondesteko Minbizia Goiz Detektatzeko Osakidetzako programak, bigarren bueltan, 2017ko martxoan. Honela, Programak lidergoa hartu du beste AE guztien aurretik.\n2018ko martxoan Osakidetzaren Kolon-ondesteko Minbiziaren Baheketa programak, ituan 50 eta 69 urte arteko 591.744 biztanleria duenak, 26.856 lesio gaizto eta gaizbera kausitu ditu jardunean daramatzan 10 urteetan.\n2019ko martxoan Osakidetzaren Kolon-ondesteko Minbiziaren Baheketa programaren bidez, 30.000 lesio gaizto eta premaligno baino gehiago detektatu dira. Osakidetzaren programaren bidez kolon eta ondesteko minbizia hauteman zitzaien pertsonen 5 urteko biziraupena % 90ekoa da; parte hartu ez zutenena, berriz, % 60koa.(09-04-2019)\n2019/04/12 Osasun sailburuordea


2019Programa_EUS – Gastroswing\n2019: IX. edizioa\nMaiatzaren 30etik ekainaren 02ra\nEl Festival que todo Lindy Hopper debería conocer\nPakete klase eta festak: Martxoak 9 – 12:00etan\nBakarrik festak: Martxoak 14 – 20:00etan\nOstegunean, 20:0etatik aurrera\nOstegunean Gastroswing-ari hasiera emango zaio swingaren benetako maisu diren Doc Scanlon & the Cool Cat Combo bandakoekin musika zuzenean eta festa batekin. Eguraldi ona izanez gero, lehenengo pasea kalean egingo dugu, gure aspaldiko lagunekin elkartzen ari garen bitartean, eta ondoren Artium Museoaren Goiko Ekialdeko aretoan jarraipena emango diogu festari.\nOstegunean ailegatzerik baldin baduzu, zure parte-hartze agiria jasotzeko aukera ere izango duzu, inolako presarik gabe.\nGASTROSWINGeko irakasleak munduko onenetarikoak direla jakina da. Eta etekina atera behar diogu honi.\nHaien bidaia-planak zehaztuta, Jazz Steps tailerrak antolatu eta eskainiko dizkizuegu, prezio ezin hobean, klaseetarako edo festetarako paseak dituzuenoi. Hiru lantegi egin ahal izango dituzu gehienez ere, bi mailatan banatuta.\nIrakasleak: Ksenia Parkhatskaia & Jamin Jackson\nOstiralean - Larunbatean\nVitoria-Gasteiz ustekabekoz eta opariz beteta dago. Jakin dezazun ibilbide turistikoak Gastroswing-eko jardueretatik hobekien balioetsitakoen artean aurkitzen direla!\nUtz iezaguzugure kultura ondareagidari profesionalen laguntzaz zurekin elkar banatzen, Gastroswing-eko edozein izen-ematerekin erabat doako eskainita.\nAlde Zaharreko txoko ezkutuak, horma irudien ibilbideak… gure ibilbide proposamenek jende guztia miraturik utzi dute, gasteiztarrak barne.\nArtium Museoko bildumak ezagutzen al dituzu dagoeneko? Abangoardia eta sorpresa anitza.\nGastroswing-eko gozamen gastronomikoa une honetan hasten da. Lekeitioko sukaldari batek indabak zinezko delicatessen bihurtzen ditu, haragiz lagunduta eta beganoentzat espresuki prestatzen dituelarik.\nGainera paraje zoragarribatean dastatuko ditugu, Gasteizetik 15 minutura dagoen Elkarte Gastronomiko batean (autobusa egongo da). Eta gero Doc Scanlon & the Cool Cat Combo-ren musikaren laguntzaz indabak pasatuko ditugu.\nDagoeneko jarduera hau mundu mailako mitoa bihurtzen ari da Gastroswing! Parte hartzaile kopurua mugatua du eta ez dago pack-etan sartuta, beraz, aparte aukeratu beharko duzu.\nHarrera + maila anitzeko klasea\nGure taldeak ongi etorria emango dizu, bai eta dokumentazioa maneiatzeko argibideak ere. Zure pack-ean ostiraleko buffet-afaria aukeratu baduzu, euskal pintxoren bat edo beste dastatzeko aukera ere izango duzu.\nDenborari probetxu ateratzeko, beste ekintzen artean, paper zein pelikulan argazki vintage bat ateratzeko edota ilustrazio bat egiteko aukera izango duzu.\nZure galarik dotoreenekin etor zaitezke zeren laster lehen festa handiarekin hasiko baikara.\nOSTIRAL ETA LARUNBAT GAUEAN\nIkuskizun handia hastera doa. Doc Scanlon-en lagunek zure boucing-a piztuko dute. Gure egundoko irakasle taldearen aurkezpena egingo dugu, eta Gordon Webster and Friends Gastroswing-aren kontzertu berezietako bati ekingo diote.\nBereziak, bai; oso bereziak. Ez delako erreza izaten, Gastroswing-ean gertatzen den bezala, Gordon Webster bere talde osoarekin, kola erdiko piano batekin eta mugarik gabeko ordutegian ikustea. Gordon-ek Gastroswing-ean beste inon ez bezala gozatzen du eta horregatik bertako kontzertuak hobe ezinak izaten dira.\nLARUNBAT ETA IGANDE GOIZEAN\nLindy hop eta Jazz Steps klaseak\nKlaseak egiteko izen-emateak 6 orduko lindy hop edo 4 orduko jazz steps sartuta ditu. Gainerako beste ordu bat eskainiko da, segun eta ordutegiak, beste ekintzekin bateraezina izan daitekeena.\nGastroswing-eko klaseak areto zabal eta argitsuetan burutzen dira. Areto gehienek parket lur zorua dute.\nZaila da Gastroswing-eko irakasleria beste edonon aurkitzea; beraz, haiengandik guztiengandik klaseak jasotzeko aukera izatea paregabea da eta aprobetxatu beharra dago! Goiz jaikitzeak merezi du!\nLarunbat eta igande goizeko klaseek multzo bat osatzen dute eta batera hartzen dira. Ostiral goizeko edo larunbat arratsaldeko klaseak aparte hartu beharko dira, horretarako izen-emate epe berezian, eta ezin izango dira batzuk besteengatik trukatu.\nSagardotegietako bazkariak Euskal Herriko ohitura gastronomikoetako bat dugu. Sagardotan egositako txorizoa, bakailao tortilla, bakailaoa piperrekin eta idi txuletoia, dena sagardo naturalaz bustia! (Aukera begetarianoa ere badago).\nIturrieta paraje izugarri eta paregabe batean kokatzen da, eta bazkarian sortzen den jai giroa… zaila izango da horrelako bazkari batez munduko beste inon gozatu izana.\nPlaza kopurua oso murriztua da. Dena dela, Iturrietan lekurik ez daukatenentzat beste bazkari aukera bat eskainiko da.\nIgandeko bazkaria zinezko bidaia gastronomiko bat da. Ahosabaiarentzako bitxikeri eta gozagarriz betetako bidaia paregabea, festa amaiera sutsuari indarrez aurrea hartzeko.\nBazkarian parte hartzeko aurretik izena eman behar duzu. Merezi du, Gastroswing-eko lagunentzat kategoria honetako bazkaria oso prezio eskuragarrian jartzea lortzen baitugu.\nKalejira + kale kontzertua\nDoc Scanlon-en musikariek ederki dakite nola mugiarazi gutariko bakoitza.\nOraingo honetan kaleko dantzaren esentziarekin hiriko beste txoko batzuk swing-arekin bustiko ditugu. Hiri osoak goza dezala Gastroswing!\nPixkanaka Gastroswing-eko beste mitoetako bat bilakatzen ari da. Doc Scanlon-en Cool Cats agortezinekin hasiko gara berriro ere eta gero bestelako musikarekin jarraitu, jai honetan guztiak du kabida, gorputzek askotan aguantatzen ez badute ere.\n© 2020 Gastroswing. Todos los derechos reservados.


12. Euskadiko Arte Irakaskuntzak indartzea. - Eusko Jaurlaritza - Euskadi.eus\nEuskal Autonomia Erkidegoko arte-irakaskuntzetan hautemandako eskari eta beharrek markatzen dute irakaskuntza horiek indartzeko bidea, baita orain dela gutxi argitaratutako urriaren 26ko 1614/2009 Errege Dekretuak ere, Arte Irakaskuntzak arautzeari buruzkoak, hain zuzen ere.\nProzesu honetan atzeratu ezin daitezkeen bi jarduera hauteman dira goi-mailako arte-irakaskuntzei dagokienez: batetik, Goi Mailako Musika Kontserbatorioa (Musikene, 2000. urtetik Donostian dagoena) berbideratzea, haren bideragarritasun ekonomikoa bermatzeko eta jardun akademikoa hobetzeko; bestetik, Bilbon beste zentro bat eraikitzea.\nHalaber, prozesu horren barruan aztertuko da arte-irakaskuntzekin lotutako Aholkularitza Kontseilu bat sortzeko aukera eta komenigarritasuna. Kontseilu horretan arte-irakaskuntzako adituen iritzia jaso ahalko da, baita irakaskuntza-zentroena ere, eta Eusko Jaurlaritzaren beste prestakuntza eta kultura politika batzuekin batera antolatu ahalko da.\nArte-irakaskuntzetako prestakuntza tituluduna bultzatzea, Goi Mailako Hezkuntzaren Europako Esparruak eskaintzen dituen aukeretara egokitu eta haiek ustiatze aldera.\nArte-irakaskuntzen kalitatea aldizka ebaluatzeko sistemak eta prozedurak bultzatzea.\nIkasketetarako prestakuntza-eskarira eta lan-jarduerak eskatutakora egokitutako ekipamendu eta azpiegitura egonkorrak eta behar bestekoak edukitzea.\nMusikene egonkortu eta sendotzea Euskal Autonomia Erkidegoko Musika Irakaskuntzen Goi Mailako Zentro gisa. Musikaren alorreko hezkuntza eta ekoizpen komunitatearen partaidetzara irekita dagoen Proiektu bat egin nahi da, goi-mailako irakaskuntza hauek Goi Mailako Hezkuntzaren Europako Esparruan txertatzeko eta graduondoko ikasketak eskaintzeko (masterrak eta doktoregoak). Horretarako, hitzarmenak sinatuko dira unibertsitatearekin. Halaber, irakaskuntza-zentroak bere ikerketa-ildoak izatea aurreikusita dago. Era berean, Zentroak ikasketa-plan berrietarako behar dituen irakasle eta zerbitzuetako langileen lantaldea planifikatu eta garatu beharko da Proiektuan, eta egoitza egonkor bat izatea, behin betiko.\nArte Eszenikoen Goi Mailako Zentroa sortu eta sendotzea.\nTalde interesdunen artean (administrazio publikoak, irakasleak, ikasleak, profesionalak, herritarrak) harreman handiagoa lortzea, arazoak eta arteen irakaskuntzetan sar daitezkeen hobekuntzak jorratzeko.\nMusikene aurrekari bat da arte-irakaskuntzen goi-mailako prestakuntzari dagokionez. Aldarazi behar direla uste diren alderdiak zehaztu ondoren, erreferentzia gisa proposatu da graduko eta master-mailako arte-irakaskuntzak indartzeko nahiz doktorego ikasketak ezartzeko.\nHezkuntza, Unibertsitate eta Ikerketa Sailaz gainera, horrek baititu hezkuntzaren alorreko eskumenak, Kultura Sailarekin ere ezar daiteke lankidetza-ardatz bat, kultura ondareari eta arte-jarduerei buruzko eginkizunak azken horren esku daude eta.\nBatez ere ikasle- eta irakasle-taldeen partaidetza bultzatzeko bideak jarriko dira arte-irakaskuntzari lotutako eremuetan. Taldeak goi-mailako nahiz maila ertaineko ikaskuntzetako pertsonek osatuko dituzte, azken horiek ere goi-mailakoetara joten baitute ondoren.\nBestalde, Kultura Sailaren bitartez garatu dituzten jarduerarengatik ezagutzen diren taldeez gainera, badago musikaren eta arte eszenikoen alorreko talde eta elkarte profesionalekin eta sektore horietako enpresekin harremanetan jartzeko aukera ere. Izan ere, jarduera honetan parte hartuz gero hobeto ezagutu ahalko dira irakaskuntzetan sakondu dezaketen eta titulatu berriak diren pertsonen prestakuntza-beharrak eta -eskariak (gradu-ondoko eta doktorego-ikasketak sor daitezke).\nEstatuko Administrazioak orain dela gutxi onetsi zuen urriaren 26ko 1614/2009 Errege Dekretua baina, hala eta guztiz ere, arau berriak onartu beharko dira EAEko eskumenen eremuan Errege Dekretu horrek xedatzen dituen arte-irakaskuntzen ordenamendua ezartzeko.\nAntolamendu-hurrenkeraren erregulazioa (ikus hurrengo atala).\nIrakaskuntza hauen Aholkularitza Kontseilua zehaztu eta osaera erabakitzea.\nArte Eszenikoen Goi Mailako Zentroa nola ezarriko den zehaztu eta osaera erabakitzea.\nAurkeztu den jardueraren berrantolamendua ohiko aurrekontuarekin gauzatuko da; hala eta guztiz ere, jarduera berriak ezartzeak aurrekontu-zuzkidura berriak behar izango ditu (aurrekontuan finkatzekoak), eta hori zenbatesteko dago oraindik.\nSailaren mailan ez da beste jarduerarik aurreikusi, nahiz eta egokitzat jo den Kultura Sailarekin koordinatuta ekitea ikastetxe horietako ikasleak Euskadiko arte- eta kultura-sorkuntzako zein -ekoizpeneko sarearekin harremanetan jartzeko.\nEstatuko Administrazioak agindu dezakeen garapenari jarraipena egitea eta horretan parte hartzea.\nAurreikusitako Arte Irakaskuntzen Goi Mailako Ikastetxeak hartzen dituzten herriei dagozkien foru-aldundiak eta udalak.\nArte-irakaskuntzak bultzatzeko jarduera Legegintzaldi osoan zehar garatuko da. Aurreikusi diren berariazko jarduerek beren epemugak edukiko dituzte, baina uste da 2012. urtean bukatuta egongo direla Musikeneren instalazio berriak, eta hasita, berriz, Arte Eszenikoen Goi Mailako Zentroarenak.\nDiseinu-aldia 2010/01/01 2011/04/30 Bukatuta\nGarapen-aldia 2011/05/01 2013/12/31 Bukatuta


maiatza 2017 - Jendartean\nPosted in Jolasa\nJolas-parke uniforme, gris, gatzgabeetara ohituegi gaude, orijinaltasun gutxiz eraikiak, segurtasunak obsesionatuta. Oso bestelakoak dira Monstrum enpresarenak: helburua, “umearen sormenarentzat eta psikomotrizitatearentzat erronka izango diren jolas-parkeak” diseinatzea, esploratu ditzaten, nahieran jolastu (ez dagoelako erabiltzeko modu bakarra), tamainako arriskuak hartu… Animalien irudiak, egitura bereziak, zulo, txoko eta pasadizoak, egitura koloretsuak… Monstrumen jolas-parkeak...\nEAEko irakasle publikoek lan-baldintzarik onenak dituztela esan eta pribilegiatu batzuk direla iradoki du Josu Erkoreka Jaurlaritzaren bozeramaileak. Mobilizazioak desprestigiatzeko estrategia baldin bada, Erkorekak jakin beharko luke ez dagoela egoera miserablean lanean aritu beharrik urtetan murrizten joandako baldintzak eta eskubideak berreskuratzea borrokatzeko; beste batzuk okerrago egoteak ez diola grebari zilegitasunik kentzen (haien eskubideak ere defenda ditzagun, baina ez jarri...\n“Irakaskuntzan konbokatutako grebaren deialdia jarraitu dugun irakasleen izenean, Eusko Jaurlaritzari eskatzen diogu, hiru egunetan gure soldatatik deskontatuko diguten dirua eskoletan inbertitzea. Ez dugu zilegi ikusten, gure aldarrikapenei esker, erakutsi duen sentsibilitate ezaz gain, gure diruarekin aberastea”. Horra, sare sozialetan zabaltzen ari diren...\nPosted in Gorputza, Sexua\nHistorikoki protagonismo gutxi eman zaio klitoriari, liburuetatik desagertzera iristeraino. Gaur egun oraindik organoaz ezezagutza handia dagoela ikusita, hiru dimentsiotan inprimatutako klitoriak tresna eraginkorra dira, “sarri mito eta tabu izaten jarraitzen duen edo errua, beldurra eta lotsari lotuta dagoen sexu-organo honen irudi zehatza ikusarazteko eta normalizatzeko”. “Baginan zentratzen da diskurtsoa” Gorputza ezagutzeko bakarrik ez, sexu-praktikarako ere garrantzitsua da...\nEAEko ikastetxe publikoen %40tan (200 eskolatik gora) ez da irakaslerik aurkeztu zuzendari izateko eta Hezkuntza Ikuskaritzak aukeratu behar izan du zuzendaritza taldea (zuzendaria, ikasketaburua eta idazkaria), batzuetan gogoz kontra. Albisteak galdera ugari sortu dizkigu. Ongi definituta eta zehaztuta al daude zuzendaritzaren funtzioak? Eta horren arabera zein profil da egokiena, irakasle-pedagogoa ala antolakuntza-koordinazioan aditua? Zergatik ez du zuzendariak prestakuntza gehiago,...\nKezka dute guraso batzuek: “Irakasleak berriz ere grebara doaz eta zer egingo dugu egun horretan seme-alabekin?”. Baina mobilizazio hauekin borrokatu nahi diren puntuek hain juxtu euren seme-alabei eragiten dietela erakusteko idatzia kaleratu dute: “Gaur egun tutoreak baja hartzen badu, 2-5 egunez zure seme-alabak irakasle finkorik gabe egongo dira Haur eta Lehen Hezkuntzan; irakasleak txandakatuko dizkiete orduro. Gelako ikasle kopurua igotzearen ondorioz, zure seme-alabak 25...


Parte hartze handia izan du Irakeko Kurdistango erreferendumak - Gizartea - Berria\nEtziko jakinaraztekoak dira emaitza ofizialak. Bagdadek mugara tropak bidaltzeko agindu du.\nEmakume kurdu bat bozkatzen, gaur, independentzia ereferendumean. MOHAMED MESSARA / EFE\nKurdistanen independentziari buruzko erreferendumeko bozketa amaitu da. 8:00etan zabaldu dituzte hautetsontziak, eta 18:00ak arte zuten bozkatzeko aukera —17:00 Euskal Herrian— erreferendumera deituta zeuden 5,3 milioi herritarrek, baina ordubetez luzatu dute epea. 18:00etarako %78k emana zuten botoa, Kurdistango erreferenduma antolatu duen batzordearen arabera. Jon Iñarritu EH Bilduren senataria han da. Baita Mikel Burzako EAJko Kanpo Harremanetarako arduraduna ere.\nPeshmerga Kurdish soldiers voting in Erbil #Kurdistan #KurdistanReferendum pic.twitter.com/H8QUagO1RB\n— Jon Inarritu (@JonInarritu) September 25, 2017\nGaldeketa Iraken menpeko zazpi lurralde kurduetan egin dute: lurralde autonomoko Dohuk, Erbil, Suleimaniya eta Halabjan, eta Irakek Kurdistango lurralde gisa aitortzen ez dituen Kirkuk, Diyala eta Niniven.\nKurdistango lurralde autonomoko gobernuaren eta Irakeko exekutiboaren arteko harremana gaiztotuta dago. Hala ere, Massud Barzani presidente kurduak elkarrizketarako deia luzatu zion atzo Bagdadi. Argi utzi zuen, baina, ez zela 2005ean sinatu zuten konstituziora itzuliko.\nIrakeko Gobernuak, bestalde, mugetako kontrola eta aireportuetakoa haren esku uzteko galdegin zion Kurdistangoari.\nIrakeko Parlamentuak gobernuari eskatu dio Kurdistanera tropak bidali ditzala. Horrez gain, Irakek Kurdistango lurralde autonomoarekin duen muga ixteko galdegin dio. Kirkuken 18:00etatik aurrera etxeratze agindua ezarri dute —han ez dute luzatu bozkatzeko epea—, eta Nexmeldin Karim gobernadoreak herritarrei lasaitasuna eskatu die Bagdadek tropak bidaltzeko agindua eman duela eta.\nTurkiak bestalde, petrolio esportazioak etetearekin egin dio mehatxu Kurdistani. "Guk daukagu [petrolio hodiaren] giltza. Ixten badugu, amaitu da", adierazi du Recep Tayyip Erdogan Turkiako presidenteak. Iraken menpeko Kurdistandik Turkiarako ibilgailuen sarrera etenda dagoela jakinarazi du, eta muga guztiz itxiko duela iragarri du. Mevlut Çavusoglu Atzerri ministroak esku hartzeko mehatxua ere egin du, gutxiengo turkmenak "erasoak jasaten baditu". Kirkuken biztanle asko etnia horretakoak dira, eta Irakeko Fronte Turkmenak boikoterako deia egina zuen gaurko.\nIranek babesa adierazi dio Bagdadi. Hassan Rohani Irango presidenteak adierazi du "Iraken batasun nazionalaren kontrako edozein mugumendu" gaitzesten duela. Ohartarazi duenez, Irakeko konstituzioa urratzea "legez kontrako" jarduna da.


Euskal Autonomia Erkidegoan, Berrorekarako eta ekitaterako lurralde-proiektu berriak. Ekintza eta mikroenpresak programa finantzatzeko laguntzak - Eusko Jaurlaritza\nEuskal Autonomia Erkidegoan, Berrorekarako eta ekitaterako lurralde-proiektu berriak. Ekintza eta mikroenpresak programa finantzatzeko laguntzak\nOhar garrantzitsua! Adi! Aurkeztutako eskabideak Egoitza Elektronikoaren "nire karpeta" atalean bistaratuko dira, merkataritza-ganberek laguntza eskatzeko espedienteak izapidetzen dituzten unean.\nAdi! Aurkeztutako eskabideak Egoitza Elektronikoaren "nire karpeta" atalean bistaratuko dira, merkataritza-ganberek laguntza eskatzeko espedienteak izapidetzen dituzten unean.\nDeialdi honen xedea da «Berrorekarako eta ekitaterako lurralde-proiektu berrien programa. Kolektibo kalteberak» izeneko programako dirulaguntzak ematea, Europar Batasunaren Next GenerationEU funtsak finantzatutako Suspertze, Eraldaketa eta Erresilientzia Planaren esparruan.\nDirulaguntzak emango dira 45 urtetik gorako langabeei eta egoera ahulean edo baztertuta geratzeko arriskuan dauden pertsonei arreta pertsonalizatua emateko. Arreta hori hainbat motatako ekintzak batzen dituzten banakako ibilbideak garatuz egingo da, hala nola lan-orientazioa eta aholkularitza, prestakuntza eta konpetentzia profesionalak eskuratzea, laneratzea eta enplegua sortzea lanaldi partzialeko aldi baterako lan-kontratuen bidez. Horietan guztietan, gainera, aldi berean indartuko dira benetako berdintasuna eta enplegua lortzeko diskriminaziorik eza.\nBaliabide ekonomikoen zenbatekoa dirulaguntzen bi lerro horien artean banatuko da:\na) % 50, hots, 5.261.786 euro, trantsizio ekologikorako inbertsioa egin duten entitateetan enpleguari eusteko dirulaguntzak emateko.\nb) % 50, hots, 5.261.785 euro, trantsizio digitalerako inbertsioa egin duten entitateetan enple-guari eusteko dirulaguntzak emateko.\nEmango diren dirulaguntzak 5.000 eurokoak izango dira, mikroenpresa edo enpresari autonomo onuradun bakoitzeko.\nEnpresari indibidual edo enpresa bakoitzak dirulaguntza bakarraren onuradun izan ahalko du, behin bakarrik, dirulaguntzen bi lerroetako batean.\nDeialdi honetan aurreikusitako dirulaguntzen bi lerroen helburua enplegua mantentzea da; hau da, dirulaguntza eskatzeko unean enpresa onuradunek kontratatuta zituzten inoren konturako langile kopuruari eustea, sei hilabetez, dirulaguntza emateko ebazpena jakinarazten denetik aurrera.\nBeren konturako langileen kasuan, soldatapeko langilerik ez badute, eta kooperatiben eta lan-sozietateen kasuan, aldi horretan langile autonomoaren edo bazkide-langileen edo lan-bazki-deen izaera mantendu beharko dute, hurrenez hurren, bai eta jarduera bera ere.\nOndasun-erkidegoek eta sozietate zibilek aldi horretan zehar bertan lan egiten duten bazkideen egoerari eutsi beharko diote, eta, hala badagokio, kontratatuta dauden inoren konturako langileen enpleguari ere.\nEnpleguari eusteko baldintza hori ez da urratutzat joko, baldin eta arrazoi objektiboen edo kaleratzearen zioz lan-harremanen bat iraungitze bada, bidezkotzat jota (erretiroa, dimisioa, heriotza, lanerako ezintasun iraunkorra, absolutua edo ezintasun handia), eta aldi baterako kontratuen kasuan, prestakuntzakoak barne, baldin eta kontratua iraungitzen bada hitzartutako lan-denbora igaro delako edo haren xedea osatzen zuen obra edo zerbitzua burutu delako, eta, langile finko ez jarraituen kasuan, jardueraren denboraldia amaitu edo eten delako.\nAurkezten diren hurrenkeran aztertuko dira laguntza honetarako eskabideak, eta hurrenkera horretan emango zaizkie dirulaguntzak deialdiko baldintzak eta eskakizunak betetzen dituzten guztiei, harik eta finantzaketarako funtsak amaitu arte.\nEbazpena eman ondoren, diru-laguntzaren zenbateko osoa ordainduko da.\nMikroenpresak, beren forma juridikoa edozein izanda ere, barnean direla ondasun-erkidegoak eta sozietate zibilak, bai eta kooperatibak eta lan-sozietateak eta beren konturako langileak edo autonomoak (enpresari indibidualak) ere, betiere beren jarduera Euskal Autonomia Erkidegoan garatzen badute eta gutxienez lantoki bat bertan badute, soldatapeko hamar langile edo, hala badagokio, bazkide langile edo lan-bazkide baino gutxiago badituzte, eta beren negozio-bolumena ez bada bi milioi eurotik gorakoa.\nDirulaguntza eskuratzeko, egindako inbertsioek gutxienez 600 euroko zenbatekoa eduki behar dute, BEZa kanpo, dirulaguntzen bi lerroetako batean, izan trantsizio ekologikorako inbertsioe-tan, izan trantsizio digitalerako inbertsioetan, 2021eko urtarrilaren 1etik dirulaguntzaren eskaria aurkezten den datara arte. Gutxieneko zenbateko horretara iristeko, lerro bereko inbertsio-kontzeptu desberdinen kostuak batu ahal izango dira.\nEzingo dute deialdi honetan araututako laguntzarik jaso Suspertze, Transformazio eta Erresilientzia Planaren finantzaketatik kanpo dauden jarduera hauek garatzen dituzten enpresek:\n1. Erregai fosilekin lotutakoak (geroagoko erabilera barne).\n2. Isuri-eskubideen merkataritza-araubidearen (ETS) esparruko jarduerak, berotegi-efektuko gasen isuri proiektatuak doako esleipenerako ezarritako erreferentzia-balioak baino nabarmen txikiagoak ez badira.\n3.Hondakinen zabortegien instalazioetan, tratamendu biologiko mekanikorako (MBT) instalazioetan edo hondakinen tratamendurako erraustegietan egindakoak.\n4.Hondakinen epe luzerako ezabaketak ingurumenean epe luzera kalteak eragin ditzaketen jarduerak (adibidez, hondakin nuklearrak).\nGutxienez lantoki bat EAEn egotea\n• Erantzukizunpeko adierazpena.\n• Lanbidek egiaztatuko du automatikoki. Horretarako baimena eman ezean, enpresak berak aurkeztu beharko du identifikazio fiskaleko txartelaren fotokopia.\nGutxienez hamar langile izatea\nAltan dauden langileen txostena.\nNegozio-bolumena bi milioi eurotik gorakoa ez izatea\nZerga-betebeharrak eta Gizarte Segurantzakoak egunean izatea\nLanbidek egiaztatuko du automatikoki. Horretarako baimena eman ezean, enpresak berak aurkeztu beharko ditu inguruabar horri buruzko ziurtagiri eguneratuak.\nDirulaguntzak itzultzeko ordainketa guztiak eginak izatea.\nEnpresak ez izatea ezarrita dirulaguntza edo laguntza publikoak eskuratzeko aukera galtzea berekin dakarren administrazio-zehapenik edo zehapen penalik, eta ez egotea dirulaguntza edo laguntza publikoak eskuratzeko ezgaitzen duen legezko debekuren baten eraginpean (berariaz aipatu behar dira sexu-diskriminazioaren ondorioz ezarritakoak). Hori guztia bat etorriz Emakumeen eta Gizonen Berdintasunerako otsailaren 18ko 4/2005 Legearen azken xedapenetatik seigarrenarekin eta Emakumeen eta Gizonen Berdintasun Eraginkorrerako martxoaren 22ko 3/2007 Lege Organikoarekin.\nEz egotea azaroaren 17ko 38/2003 Legearen 13.2 eta 13.3 artikuluetan aurreikusitako egoeren eraginpean, dirulaguntzen onuradun izaera lortzeari begira.\nEnpresa eta pertsona onuradunek «ingurumenari kalte esanguratsurik ez eragiteko» prin¬tzipioa («do no significant harm?DNSH» printzipioa) eta etiketatze klimatiko eta digitala erabat betetzen dituztela bermatu beharko dute, Suspertze, Transformazio eta Erresilientzia Planean, Espainiako suspertze eta erresilientzia planaren ebaluazioa onartzeari buruzko Kontseiluaren 2021eko uztailaren 13ko exekuzio-erabakian (Council Implementing Decision-CID) eta Europako Parlamentuaren eta Kontseiluaren 2021eko otsailaren 12ko (EB) 2021/241 Erregelamenduan ezarritakoarekin bat, baita hura garatzeko araudian ezarritakoarekin bat ere. Proiektuak diseinatu eta gauzatzeko fase guztietan bete beharko da hori, modu indibidualean, jarduketa bakoitzerako.\nPertsona eta enpresa onuradunek hitz eman beharko dute beharrezkoak diren eskubideak eta sarbideak emango dituztela, bermatzeko Batzordeak, Iruzurraren aurka Borroka¬tzeko Europako Bulegoak, Kontuen Europako Auzitegiak, Fiskaltza Europarrak eta gaiaren gaineko eskumena duten agintaritza nazionalek beren kontrol-eskumenak betetzen dituztela, Europako Parlamentuaren eta Kontseiluaren 2021eko otsailaren 12ko (EB) 2021/241 Erregelamendua¬ren 22.2.e) artikuluan eta Europako Parlamentuaren eta Kontseiluaren 2018ko uztailaren 18ko 2018/1046 Erregelamenduaren (EB, Eurotom) («Erregelamendu Finantzarioa») 129.1 artikuluan aurreikusitakoaren arabera.\nEdozein administrazio edo erakunde publiko zein pribatuk helburu berarekin emandako dirulaguntzak, laguntzak, diru-sarrerak edo baliabideak eskatu edo eskuratu izana jakinaraztea.\nAzken hiru ekitaldi fiskaletan «minimis» araubidearen barruko laguntzarik eskuratu den adieraztea.\nErantzukizunpeko adierazpena. «minimis» araubidean beste laguntza batzuk jaso badira, eskabidean dagokion informazioa bete beharko da.\nDeialdiaren araudia EBAZPENA, 2021eko abenduaren 21ekoa, Lanbide-Euskal Enplegu Zerbitzuko zuzendari nagusiarena, zeinaren bidez argitaratzen baita Euskal Autonomia Erkidegoan «Berroreka eta ekitaterako lurralde-proiektu berriak. Ekintzailetza eta mikroenpresak» izeneko programa finantzatzeko laguntzen deialdia, Europar Batasunaren NextGenerationEU funtsak finantzatutako Suspertze, Transformazio eta Erresilientzia Planaren esparruan.\nLanbide - Euskal Enplegu Zerbitzua / Lanbideko Zuzendari Orokorra - Euskal Enplegu Zerbitzua > Laneratzea Aktibatzeko Zuzendaritza\nBerreskuratze, Eraldaketa eta Erresilientzia Plana (PRTR)\nayudaslanbide@camaradealava.com / Tfno: 945141800\nayudaslanbide@camarabilbao.com / Tfno: 944147579\nayudaslanbide@camaragipuzkoa.com / Tfno: 943502018\nSartu zaitez tramitazio elektronikorako aplikaziora “Egoitza elektronikoa” botoiaren bidez.\n4-Sinatu eta bidali.\nEnpresaren eskriturak edo eraketa-agiria, eta ondorengo aldaketak\nEskabidearen sinatzaileak pertsona juridiko eskatzailearen izenean duen legezko ordezka¬ritza egiaztatzeko dokumentua, baldin eta inskribatuta ez badago Euskal Autonomia Erkidegoko Administrazio Publikoaren ordezkarien erregistro elektronikoan.\nTrantsizio ekologiko edo digitalerako inbertsioetan sartutako aktiboen ordainketaren egiazta¬giriak edo ordainagiriak, 3.2 artikuluan aurreikusitakoak. Ordainagiriak onartzeko, diruz lagun daitezkeen aktiboen deskribapena argi eta garbi identifika¬tuta egon beharko da; ez da kodetutako kontzepturik onartuko.Ordainketen justifikazioan, ordainketaren hartzailea eta igorlea argi eta garbi identifikatuta egon beharko dira.\nEnpresa ekonomia-jardueren gaineko zergan alta emanda dagoela egiaztatzen duen agiria, dagokion epigrafea adierazita.\nGizarte Segurantzako Diruzaintza Nagusiaren txostena (RED sistemaren bidez eskuratua), eskariaren datan Euskal Autonomia Erkidegoan kokatutako lantoki guztietan enpresako plantillan dauden langileen kopuruari buruzkoa. Plantillan langilerik ez duten langile autonomoen kasuan, Gizarte Segurantzako langile autono¬moen araubide berezian, norberaren kontura lan egiten dutenei dagokien araubide berezian, edo kasuan kasuko mutualitate profesionalean alta eman izanaren egiaztagiria.Bazkideak beren konturako langileekin parekatzea erabaki duten lan-sozietateek eta koope¬ratibek enpresan alta emanda dauden bazkide langileen edo lan-bazkideen zerrenda aurkeztu beharko dute, bai eta Gizarte Segurantzako langile autonomoen araubide berezian, dagokion norberaren konturako araubide berezian edo dagokion mutualitate profesionalean alta emanda daudela egiaztatzen duen agiria ere.Aurreko paragrafoan adierazitako dokumentazio bera aurkeztu beharko dute ondasun-erkide¬goek eta sozietate zibilek, enpresan lan egiten duten bazkideei dagokienez.\n«Kalte esanguratsurik ez eragiteko» printzipioa («do no significant harm?DNSH» printzipioa) betetzen dela dioen erantzukizunpeko adierazpena, 3.4 artikuluan aurreikusitakoaren arabera, I.eranskineko ereduan. (pdf , 229.48 KB)\n3.5 artikuluan aipatzen diren eskubideak eta sarbideak emateko konpromisoa, II. eranskineko ereduan. (pdf , 111.87 KB)\nDatuen lagapenari eta tratamenduari buruzko adierazpena, Europako Parlamentuaren eta Kontseiluaren 2021eko otsailaren 12ko (EB) 2021/241 Erregelamenduaren 22. artikuluaren 2.d) eta 3. apartatuetan xedatutakoari dagokionez. III. eranskineko ereduan. (pdf , 117.72 KB)\nSuspertze, Transformazio eta Erresilientzia Planean ezarritako zeharkako printzipioak bete¬tzeari buruzko erantzukizunpeko adierazpena, IV. ereduan. (pdf , 110.59 KB)\nEra berean, eskabidea elektronikoki izapidetu ahal izango da, ordezkari baten bidez. Horretarako, ordezkaritzak Euskal Autonomia Erkidegoko Administrazioko Ahalordeen erregistroan eman ahalko du izena.\nHirugarrenaren datuen alta edo aldaketa "Hirugarrenaren Erregistroan" Administrazioak laguntzak eta diru-laguntzak ordaindu ahal izateko, Eusko Jaurlaritzako Ogasun eta Ekonomia Saileko Kontrol Ekonomikoko Bulegoaren datu-basean sartuta egon beharko duzu.\nErakundea ez badago erregistratuta, edo Ekonomia eta Ogasun Sailaren hirugarrenen erregistroko banku-datuak aldatu nahi baditu, egin beharko du aplikazio honen bidez: “Hirugarrenen Erregistro Telematikoa aplikazio sarrera”\nErakundeak laguntza hau eskuratzeko bete beharreko baldintzak zehazten dira.\nEgiaztatu beharko dute trantsizio ekologiko edo digitalerako inbertsioak egin eta ordaindu dituztela, 2021eko urtarrilaren 1etik dirulaguntzaren eskaria aurkezten den datara arte.\nFaktura eta ordainagiria\nTRANTSIZIO EKOLOGIKORAKO INBERTSIOEN KASUAN\nAurrezte edo eraginkortasun energetikorako neurriak ezartzeko obrak eta instalazioak.\nEnergia ez-kutsagarri eta berriztagarrien instalazioak.\nEnergetikoki eraginkorra den ekipamendua, jarduerara bideratua, betiere eraginkortasun energetiko altuko etiketa energetikoa badu (Ahhh, Ahh eta Ah, edo baliokideak).\nKlimatizazio-ekipoak, betiere eraginkortasun energetiko altuko etiketa energetikoa badute (Ahhh, Ahh eta Ah, edo baliokideak).\nIngurumen-ziurtagiriak (EMAS, ISO14001, ISO 14006, UNE 150301, etiketa berdea eta abar), hemen sartzen delarik egindako ezarpenaren inbertsioa.\nGarraio-elementu elektriko edo hibrido entxufagarriak, enpresariaren edo profesionalaren jarduerarekin zuzenean eta esklusiboki lotuta daudenak; karga elektrikoko puntuak. Ondorio horietarako, hauek bakarrik egongo dira zuzenean eta esklusiboki jarduerari lotuta: ? Salgaiak garraiatzeko erabilitako ibilgailu mistoak. Kontraprestazio bidez bidaiariak garraiatzeko zerbitzuak ematerakoan erabiltzen direnak. ? Kontraprestazio bidez gidariei edo pilotuei irakasteko zerbitzuak ematerakoan erabiltzen direnak. ? Probak, saiakuntzak eta erakustaldiak egiterakoan edo salmentak sustatzerakoan ekoizleek erabiltzen dituztenak. ? Merkataritza-agenteen edo ordezkarien lanbideari lotutako joan-etorrietan erabiltzen direnak. ? Zaintza-zerbitzuetan erabiltzen direnak.\nEkonomia zirkularreko irtenbideak, enpresaren jasangarritasunean aurrera egiteko: oro¬korrean kontsumoak, eta, zehazki, lehengaiak eta energia murrizten dituztenak; hondakinen sorrera murrizten dutenak; berrerabilpena areagotzen dutenak; uraren erabileraren eraginkor¬tasuna hobetzen dutenak edo berotegi-efektuko gas-isuriak murrizten dituztenak. Produktuetan edo biltzeko prozesuan hondakinen sorrera ezabatu edo murrizten duen diseinua ahalbidetzen duten irtenbideak.\nBiodibertsitatea berrezartzeko proiektuen ezarpena, jarduera ekonomikoarekin lotutakoa.\nTRANTSIZIO DIGITALERAKO INBERTSIOEN KASUAN\nEkipo informatikoak, aplikazio informatikoak eta softwarea.\nHaririk gabeko konektagarritasuna hedatu edo hobetzeko inbertsioak\nIrtenbide teknologikoen ezarpena, enpresaren digitalizazio-prozesuan aurrera egiteko: hodeiko biltegia, kobrantza eta ordainketa segurua, negozioaren kudeaketa integrala (bezeroak, hornitzaileak eta abar), Big Data prozesuetan oinarritutako irtenbide aurreratuak, bezeroaren esperientziako irtenbide teknologikoak (errealitate handitua, errealitate birtuala, errealitate murgildua, eta abar), fakturazio elektronikoko irtenbideak (TicketBAI-TBAI sistemarako faktu¬razio-softwarea barne), bezeroarentzako zerbitzuen kudeaketa, salmenta-puntuen terminalak, produktuen kodetze eta irakurketa optikorako sistemak, eta abar.\nMerkaturatze-sistemak martxan jarri edo hobetzeko sorrera, garapena eta ezarpena (web¬guneen garapena, online salmenta, ecommerce, scommerce, mcommerce eta antzekoak).


Euskara mintzagai bilduma - Euskara - Eusko Jaurlaritza - Euskadi.eus\nEuskal hizkuntzaren jatorriaren enigma\nEuskararen jatorriaren inguruan den lehenengo auzia, ikertzaile eta jakingurako askorentzat, hau da: nondik dator euskara? Zein ote da gure hizkuntzaren jatorria? Itauna zehaztasun gehiagoz eginda: nola agertu da “euskara” deritzagun hizkuntza hau Europaren sartaldeko bazter honetan, Garona eta Ebro ibaien bitarteko lurraldean? Gaurko begiz ikusita, Euskal Herria deritzan lurraldean oraindik bizirik dagoen hizkuntza banako hau nondikoa ote da?\nGaldera horren atzean dagoen auzia korapiloz betea da benetan. Izan ere ez zaio euskal hizkuntzari senide edo ahaide jakinik ezagutzen, ez hurrean ez urrunetan. Aspalditik sortu eta garatu diren hipotesiek ez dute oraindino argirik ekarri auzi honi buruz.\nEuskararen inguruan dugun bigarren auzia euskararen gaur arteko iraupenaren gainekoa da. Zelan jadetsi ote du hain luzaro bizirik irautea, antzinate zaharraren lausopean galtzen diren denboretatik gaurdaino? Bien bitartean zergatik aldendu dira zeharo inguruko beste hizkuntza zahar guztiak, batzuetan arrastorik ere utzi barik, eta hizkuntza batzuk seguruenik euskarak baino hiztun gehiago zituztenak?\nEuskarak gorabehera edo uholde historiko guztietatik bizirik irtete hau esplikatzeko teoria bat baino gehiago ipini dira mahai gainean.\nBat hauxe: Neolito garaian, indoeuroparrak Europan zehar zabaltzen joan ziren, eta nekazaritzarekin batera, euren hizkuntzak eta kulturak nagusitzen. Ekialde Erditik sartalderantz, Europarantz, geldiro-geldiro hedatzen joan ziren herri horiek. Artzaintza, agian, aurretik ere ezaguna zatekeen Europan, baina indoeuroparren etorrerarekin basoak gutxitzen eta luberriak ugaritzen joan ziren: “Neolito garaiko deforestazio nagusia” esan izan zaio fenomeno horri.\nBaina euskaldunak, edo horien aurretikoak, Europako kontinentearen sartalde bazterrean bizi ziren, Europa erdialdeak eta ekialdeak jasan zituzten inbasioetarik urruntxo. Horregatik beharbada, indoeuropar kulturako nekazariekin gutxi nahasta zitezkeen. Agian hori izan daiteke euskal hizkuntza zaharrak bizirik iraun izanaren arrazoia.\nPosible da, indoeuroparren etorrera aurretik, antzinako euskara edo protoeuskara Europa erdialdean ere zabaldurik egotea. Hala defenditu du oraintsu Theo Vennemann Alemaniako ikertzaileak: euskaldunak omen dira “die Ur-europäer”, paleoeuroparrak, eta toponimia-erro zaharren batzuek horretarako bidea ematen ei dute.\nBeste arrazoi batzuk ere eman dira.\nBatzuen ustez, euskal lurraldea biztanle-multzo trinko samarrez horniturik egongo zen Neolito garaian. kopururik handiena Pirinio mendietan dugu, kasurako. Artzaintza izango zen orduan ere horko jarduera nagusia. Lurralde horretan bizi zen jendea, bestalde, nahikoa sakabanaturik bizi izango zen. Bai artzaintza eta bai biztanleen banakuntza bizibide baten iraupenari eusteko baldintza ezagunak dira. Beharbada horrek lagunduko zion euskarari hiztunen ezpainetan irauten (T. Aranzadi).\nArgudio hori sendotzera beste arrazoi batzuk ere ekarri dira, lurraldearen orografiaz eta biztanleen ekonomiaz zerikusia dutenak: euskal lurraldea, zati handi baten behintzat, menditsua da, eta bestetik, ondasunez urria eta komunikabidez gaizki lotua, erromatarrak etorri aurretik behintzat. Baldintza horiengatik guztiengatik halako bakartasun egoeran gertatuko zen lurralde hau.\nErromanizazioaz loturiko beste argudio bat: erromanizazio-prozesua ez zen osoa izatera heldu Euskal Herrian, eta Erromatar Inperioak lur jo zuenean etenda geratu zen prozesu hori. Hori dela eta lehen baino bakartuago gertatuko zen euskal lurraldea, oraindik ere bere hizkuntza eta bizimoduari eusten ziela.\nIberiar Penintsularen iparraldean, sartalderago, beste gizatalde eta leinu batzuk izan ziren, euren hizkuntza eta kultura bereziak zituztenak; batzuk indoeuropar jatorriko hizkuntza zeltak zituzten (galaiko-lusitanoak) eta beste batzuk beste jatorri batekoak (kantabriarrak, asturiarrak, iberiarrak). Kantabriak eta Asturiasek Euskal Herriaren antzeko orografia dute: menditsuak dira; trikuharriak ere badira. Hala ere, erromanizazio garaian galdu zituzten euren hizkuntzak, aztarren gutxi utzita. Euskarak iraun egin zuen ostera.\nLabur esanda, euskara dugu Europa osoan, gure Aroa baino lehenagotik datorren eta indoeuropar hizkuntzen erasotik salbatu zen hizkuntza bakarra, eta Europa sartalde guztian latinaren eta erromantze-hizkuntzen uholdeari eutsi zion bakarra.\nKoldo Mitxelenaren ustean (pdf,735Kb), bizirik iraute horrek zerikusi estua eduki behar du euskara egituraz beste hizkuntzetatik guztiz diferentea izatearekin; beste jatorri batekoa izatearekin, hau da, auzo-hizkuntzekin etorkiz zerikusirik ez edukitzearekin. Hala ere, iberiera eta etrusko hizkuntzak ere guztiz galdu ziren erromatarren hedatzearekin, hizkuntzok latinarekin loturarik ez zutenak izan arren.\nEuskararen antzinatasunera bihurturik, uste da euskara, kaukasiar hizkuntzak eta agian beste bakanen bat indoeuroparren aurretiko egoera baten hondarrak direla, eta gero nagusituko ziren hizkuntza-familiak hedatu baino lehenagoko egoera islatzen dutela moduren baten (A. Tovar).\nEsan dezagun, indoeuropar uholde horiekin bateratsu zabaldu zirela beste zibilizazio-hizkuntza boteretsu bi ere K.a. II. milurtekoan: txinera eta adar semitikoa osatzen duten hizkuntzak (arabiera, aramearra, etab.). Europan lez, Asia Urrunean eta Ekialde Hurbilean, eta Afrika iparraldean herri eta hizkuntza-uholde horien indarrez aurretik lurralde horietan egiten ziren hizkuntza zaharrak bazterturik eta galbidean gertatu ziren, eta lurralde bakartu jakin batzuetan izan ezik, beste guztiak aldendu ziren.\nAntzinatean euskara, sustraiturik dagoen eremuan, iberiera eta indoeuropar hizkuntzen artean inguraturik geratu zen.


9\tManuel Larramendiren hirugarren mendeurrenean: Andoain, 1990-XII-23.\nLaburpena: Ekitaldi honetan parte hartu zuten: Jon Unanue Lopez [kronika, 1991eko martxoa] ; Carlos Diez de Uré, Andoaingo alkatea ; Imanol Murua, Gipuzkoako diputatu nagusia ; Jean Haritxelhar, euskaltzainburua ; Patxi Altuna ; Jose Ignacio Telletxea Idigoras ; Joseba Arregi, Kultura kontseilaria ; Jose M. Setien, Gipuzkoako apezpikua ; Iñazio Cacho Nazabal, Loiolako nagusia. Andoainen, 1990-XII-23an ageriko batzarrean egindakoak.\n11\tManuel Larramendiren hirugarren mendeurrenean: Andoain, 1991.eko martxoa: kronika\tUnanue López, Jon.\nLaburpena: Andoainen, 1990-XII-23an ospatu Manuel Larramendiren hirugarren mendeurrenaren kronika.\n37\tLarramendiren haurtzaroko urteak: Andoain, 1990-XII-23\tAltuna, Patxi\nLaburpena: Manuel Larramendiren hirugarren mendeurrena (1690-1766) dela-eta, Andoainen, 1990-XII-23an ageriko batzarrean irakurritako txostena.\n45\tLarramendi, un guipuzcoano trasplantado y vuelto a implantar: Andoain, 23-XII-1990\tTelletxea Idigoras, Jose Ignacio\n61\tDonostian, 1990eko uztailaren 27an.\n65\tNafarroan, 1990eko irailaren 28an.\n69\tOnomastikaz III. Jardunaldien ondorioak: Lizarra-Estella, 1990-II-28 [i.e. 1990-IX-28]\nLaburpena: Lizarran, 1990-IX-28an ageriko batzarrean egindakoa.\n70\tDonostian, 1990eko urriaren 26an.\n73\tNafarroako Gobernuari eta jendarteko iritziari = Al Gobierno y a la opinión pública de Navarra: Iruñea, urriak 16, 1990.\nLaburpena: Testua euskaraz eta gaztelaniaz. Euskaltzaindiak, Donostian, 1990-X-26an hileroko batzarrean onartutako adierazpena.\n76\tDonostian, 1990eko azaroaren 30ean.\n80\tAndoainen, 1990eko abenduaren 21ean.\n85\tLetra larrien erabilera euskaraz: Euskaltzaindiaren gomendioak.\nLaburpena: Euskaltzaindiak, Donostian, 1990-XI-30ean hileroko batzarrean onartua.\n89\tUdal-diktamenak: Forua, Ibarrangelu, Berriatua, Legazpi: 1991-III-5\nLaburpena: Egilearen izena aurkibidetik jasoa.\n93\tEl euskera en Tierra Estella: evolución histórica: Estella-Lizarra, 28-IX-1990\tSatrustegi, Jose Maria\nLaburpena: Lizarran, 1990-IX-28an ageriko batzarrean irakurritako txostena.\n125\tNoiz hil zen Axular?: (ohartxoa): Donostia, 1990-X-26\tKnörr, Henrike\nLaburpena: Donostian, 1990-X-26an ageriko batzarrean irakurritako txostena.\n127\tBibliografía bonapartiana\tArana Martixa, Jose Antonio\nLaburpena: Louis Lucien Bonaparteren heriotzaren mendeurrena (1813-1891) dela-eta, Donostian, 1990-XI-30ean ageriko batzarrean irakurritako txostena. Separata gisa ere argitaratu da.\n301\tR. M. Azkue, "Cancionero popular vasco" hirugarren berrargitarrapenaren [i.e. berrargitarapenaren] aurkezpena: [liburuaren aurkezpena]: Bilbo, 1990-VII-11.\nLaburpena: Ekitaldi honetan parte hartu zuten: Francisco Olarreaga, Iberduero izenean ; Jose Antonio Arana Martixa ; Jean Haritxelhar, euskaltzainburua.\n309\t"Orotariko euskal hiztegia" IV. liburukiaren aurkezpena: [liburuaren aurkezpena]: Iruñea, 1990-XII-13.\nLaburpena: Ekitaldi honetan parte hartu zuten: Jean Haritxelhar, euskaltzainburua ; Ibon Sarasola, Hiztegigintzako batzordeburua.\n319\tLetrakit: Bilbo, 1990-VII-10\n325\tE. Knörr euskaltzainaren eta P. Goenaga urgazlearen Georgiarako bidaiaren txostena: Donostia, 1990-VII-27\nLaburpena: Donostian, 1990-VII-27an hileroko batzarrean irakurritako txostena.\n327\tEuskaltzaindia Israelen: 1990-XII-20\n329\tHileroko batzarretan izandakoen zerrenda: urtean.\n330\tHileroko batzarretan izandakoen zerrenda: urtean.\n333\tEuskaltzaindiaren batzar egutegia: urterako.\n337\tArabako euskaltzain oso, ohorezko eta urgazleek Euskaltzaindiaren Jagon sailarekin egiten duten adierazpena = Declaración de los academicos numerarios, honarios y correspondientes de Alava, conjuntamente con la seccion tutelar de Euskaltzaindia: Gasteizen, azaroak 8, 1990.\nLaburpena: Testua euskaraz eta gaztelaniaz. Aurkibideko izenburua: Araba eta euskara = Alava y el euskera.\n343\tBedita Larrakoetxea Agirrezabala (1894-1990): Donostian, 1990-VII-27\tArana Martixa, Jose Antonio\nLaburpena: Donostian, 1990-VII-27an ageriko batzarrean irakurritako txostena.\n347\tJusto M. Mokoroa (1901-1990): 1991-II-22\tSan Martin, Juan\nLaburpena: Donostian, 1991-II-22an ageriko batzarrean irakurritako txostena.\n351\tEuskaltzaindiaren aurkitegia eta organigrama.\n619\tBarandiaren hil zaigu (1889-1991)\tKnörr, Henrike\nLaburpena: Gasteizen, 1992-I-31ko batzarrean irakurritako txostena.\n623\tErrezuko Jurgi aita (1896-1992): Donostia, 1992-V-29\tOndarra, Frantzisko\nLaburpena: Donostian, 1992-V-29ko batzarrean irakurritako txostena.\n631\tGabriel Zapiain Urretavizcaya (1917-1991): 1992-V-29 Euskaltzaindiko bileran irakurria\tLasarte, Maria Pilar\n639\tAita Isidro Baztarrika (1931-1992)\tIratzeder\nLaburpena: Egilearen izena aurkibidetik jasoa. Bilbon, 1992-IV-24ko batzarrean irakurritako txostena.


Pribatutasun politika - Alea.eus\nAbenduaren 13ko Datu Pertsonalen Babeserako 15/1999 Lege Organikoan xedatutakoarekin bat, Arabako Alea Komunikazio Taldea SL-k (aurrerantzean ALEA) ohartematen dio erabiltzaileari datu pertsonalen fitxategi automatizatu bat dagoela ALEAk sortua eta berak erabiltzeko, bere ardurapekoa, xede dituena erabiltzailearekin harremana mantentzea eta kudeatzea eta informazio egitekoak. Baldintza orokor hauek onartzerakoan ALEAk erabiltzailearen datu batzuk bildu behar ditu zerbitzua emateko ezinbestekoak direnak.\nErregistratzeko formularioa betetzea ezinbestekoa da webgune honek ematen dituen zenbait zerbitzuetara sarbidea izateko. Eskatzen diren datu pertsonalak ez badira ematen edo datuak babesteko politika hau ez bada onartzen, ezin da harpidetu, erregistratu edo datu pertsonalak eskatzen diren sustapenetan parte hartu. Abenduaren 13ko Datu Pertsonalen Babeserako Lege Organokoaren 15/1999 xedatutakoarekin bat, adierazten dizugu erabiltzaile moduan erregistratzetik jasotako datu pertsonalak ALEA - IFK: B-01530823; Pedro de Asua 8, 01008 Gasteiz (Araba), jabe duen fitxategi batean biltegiratuko direla, legez eskatzen diren segurtasun neurriak aplikatuta.\nErabiltzailea da ematen dituen datuen zehaztasunen eta egiazkotasunaren arduradun bakarra, ALEA horretatik etor daiteken edozein erantzukizunetatik libre dago. Erabiltzaileek emandako datu pertsonalen zehaztasuna, indarraldia eta egiazkotasunak bermatzen dituzte eta datu horiengandik eratorri ahal den erantzukizuna bere egiten dute, kasu guztietan, eta behar bezala gaurkotuta mantentzeko konpromisoa hartzen dute. Erabiltzaileak onartu egiten du erregistro edo harpidetza formularioan informazio osoa eta zuzena ematea. ALEAk ez du bere gain hartzen berak egin ez dituen informazioen edo beste iturri bat jatorri duten egiazkotasunaz, beraz ez du ardurarik hartzen informazio horren erabileratik etor daitekeen edozein kalteen gainean. ALEAk beretzat gordetzen du bere webguneetan jasota dagoen informazioa eguneratzeko, aldatzeko edo ezabatzeko eskubidea, eta ahal du informaziorako sarbidea mugatu edo eragotzi. ALEAk ez du erantzukizunik ALEAtik kanpoko iturriek emandako informazioaren ondorioz erator daitezken oker, akats edo ez egitetatik eragin daitezken kalte edo galerengatik.\nALEAreb xedea da erabiltzailearekin harremana mantentzea eta kudeatzea eta informazio lanak egitea.\nGure zerbitzuetako batzuk berariaz adingabeei zuzenduak balira, ALEAk guraso edo tutoreen baimena eskatuko du datu pertsonalak jasotzeko edo datuen tratamendu automatizatua egiteko. Adingabea 13 urtetik gorakoa balitz, adingabearen eta guraso edo tutoreen baimena behar izango da.\nALEAk ez dizkio datuak hirugarren bati utziko. Datuak uztea beharrezkoa balitz, ALEAk interesatuari bere datuak uzteko berariazko baimena eskatuko lioke.\nDatu pertsonalak ikusteko, zuzentzeko, mugatzeko, ezabatzeko, ezeztatzeko eta aurkatzeko eskubidea gauzatu ahal izateko, eskaerak bidali ahal dituzue ALEAren helbide elektroniko honetara info@alea.eus edo posta arruntez ALEAra, erreferentzia moduan LOPD jarriz. Eskubide horiek gauzatu ahal izateko, eta Datuen Babeserako Agentziaren urtarrailaren 19ko 1/1998 Instrukzioan ezarritakoaren arabera, beharrezkoa da zuk zure nortasuna egiaztatzea zure NANren edo Zuzenbidean onartua den beste agiri baten kopia bidal diezaiozula ALEAri. Edonola ere, zure erregistroko datuen aldaketa edo zuzenketa sitean bertan egin ahal izango da, aurrez erabiltzaile eta pasahitzarekin identifikatuz.\nHalaber, adierazten zaizu Datuen Babeserako Espainiako Agentzian (AEPD) erreklamazioa jar dezakezula ALEAk zuk eskaera egin eta hilabeteko epean erantzunik eman ez badizu. Kasu horretan zure erreklamazioa Datuen Babeserako Espainiako Agentziari bidali ahal diozu, Jorge Juan kalea 6, 28001 Madrid.\nALEAk legez eskatzen diren datu pertsonalen babeserako segurtasun mailak hartu ditu, eta ahaleginak egiten ditu bere esku dauden gainerako neurri eta baliabide teknikoak jartzeko. ez dadin gertatu emandako datu pertsonalak galdu daitezela, oker erabili daitezela, alda daitezela, baimenik gabe erabil daitezela edo lapurtu daitezela. ALEAk ez du erantzukizunik: sistema elektroniko honen funtzionamendu operatiboan gerta litezken interferentzietatik, ez egiteetatik, etetetatik, birus informatikoetatik, telefono matxuretatik edo deskonexioetatik sor daitezken kalte eta galerena; telefono linietako akatsek edo gainkargek edo Datuak Prozesatzeko Zentruetako gainkargek sistema elektroniko honetan, internet sisteman nahiz bestelako sistema elektronikoetan sortutako atzerapen edo blokeoena; hirugarrenek ALEAren kontroletik kanpo sor dezaketen bidegabeko sarrerek sor dezaketen kalteena. Edonola ere erabiltzailea jabe izan behar da interneteko segurtasun neurriak ez direla gaindiezinak.\nErabiltzaileak adierazten du datu pertsonalen baldintzen gaineko informazioa eman zaiola, eta onarpena eta baimena ematen dituela ALEAk datu pertsonalen tratamendu automatizatua egin dezan Datu Pertsonalen Babeserako Politika honetan aipatutako xedeetarako. Webgunean eskaintzen diren zerbitzuetako batzuk datu pertsonalen babesean berariazko aurreikuspenak jasota dauzkaten baldintza partikularrak izan ditzakete.\nLegezko ohar hau Espainiako legeriaren mende dago. Erabiltzailearen eta Arabako Alea Komunikazio Taldea SL-ren arteko edozein auzi edo desadostasun izanez gero, Gasteizko epaitegi eta auzitegien jurisdikzioaren eta eskumen esklusiboaren mende jarriko dira.


777 enplegu bazterketan daudenentzat | Ekonomia | Berria\n777 enplegu bazterketan daudenentzat\nBILBO. Joan den urtean 1.204 enplegu sortu zituzten Gizatea Gizarteratzeko eta Laneratzeko Enpresen Elkartean dauden 42 konpainiek. Horietatik 777 dagozkie gizarte bazterketan edo haren arriskuan zeuden lagunei. Inoizko kopururik handiena da. Laneratzeko enpresak irabazi asmorik gabekoak dira, eta gizartean baztertuta edo desabantailan dauden eta lan merkatuan hasteko zailtasun bereziak dituzten pertsona langabeei laguntza ematea dute helburu, gizartean eta lan munduan txerta daitezen.\nGizateak 2018. urteari dagokion balantzea aurkeztu zuen atzo, Bilbon. Hor nabarmendu zutenez, laneratzeko enpresetan ibilbidea amaitu zuten langileen %66k enplegua lortu dute enpresa arrunt batean. Datu horrek erakusten du laneratzeko enpresen eraginkortasuna, Beatriz Artolazabal Eusko Jaurlaritzako Enplegu eta Gizarte Politiketako sailburuaren arabera. Laguntza publikoa jasotzen dute enpresa horiek.


bertso eskola Archives - Page 2 of 8 - Bertsolari\nEli Pagola: “Nork bere modura egiten du topo bertsozaletasunarekin”\nEli Pagola – Alba Cabrerak Aiurri hedabidean. Errimez nahiz doinuez gozatzeko parada ematen du Urnietako helduen bertso eskolak. Hirugarren urtez jarraian, bertsoarekin hartu-emana izateko aukera izango dute urnietarrek, Eli Pagola bertsolariaren gidaritzapean. Ikasturtea hastearekin batera ekin dio Urnietako bertso eskolak klaseak emateari hirugarren urtez. Zein nolako harrera izan du? Hala da, 2018.


Tertanga jai giroan murgilduko da asteburuan - - Aiaraldea.eus\nAndima Landaluze Okerantza 2015-07-08 09:33\nJai giroak Tertanga hartuko du hiru egunez, izan ere uztailaren 10, 11 eta 12an herriko jaiak ospatuko baitira. Ekimenez beteriko egitaratua prestatu dute antolatzaileek bertakoen zein kanpotarren gozamenerako.\nOstiralean txupinazoak emango dio abiada San Kristobalen onenezko jaiari, ondoren kalejira ere izango da, arratsaldean ordea, txosnaren irekiera eta Atxurre taldearen kotzertua izango da pilotalekuan, amaitutakoan erromeria izango da Tximeleta taldearen eskutik.\nLarunbatean besteak beste Mus Txapelketa izango da, afalorduan Arrastariako herritarentzako Afari Herrikoia izango da, musikarekin girotuta.\nJaiak Igandera arte luzatuko dira, pilotalekuan haurrentzako jolasak eta bolo-jokaldia izango direlarik.


Antzerkia – GUARDETXEA\nAntzerkia: “La lió Liolá”\nEkainak 22 asteazkena – 19:30 – sarrera doan (Luigi Pirandelloren “Liolá” lanaren moldaketa askea) Laburpena: XX. mende hasieran Siziliako landazabalean lasai eta aspertuta igarotzen dute uda, ehotze errepikakorraz gogaiturik. Bizitza hantzaz lasai hori ordea udako desira sutsuek, ugalkortasun burrunbek eta almendra fabrikako giro sargoriak antzaldatzen dutela. Nahi duenak ezin eta ezin duenak berdin egin behar, … Continued\nMartxoak 20 igandea – 19:00 – 5€ HELDUENTZAKO ISTORIOAK Izenburua: “Historias musicales” Iraupena: Ordu bat. Hizkuntza: Gazteleraz. SIPNOSIA Bidaituko dugu gaur egungo eta lehen garaiko istorioetan bai euskal mitologiari buruz, genero-indarkeria eta berdintasuneskubideak. Humorea eta musika ez da faltatuko. BADUT taldea “Badut taldea” 2011an eratu zen Txefo Rodrigez eta Anduriña Zurutuzaren eskutik. Taldea klown munduan … Continued\nIpuiak jo eta musikak kontatu\nMartxoak 20 igandea – 17:00 – 5€ Izenburua: “Ipuiak jo eta musikak kontatu” Adina: 4urtetik 10 urtetara. Iraupena: 50 minutu. Hizkuntza: Euskeraz. SINOPSIA Baziren behin elefantea, sagua, ardia, sorgina, puzkerra, erlea, amonamantangorria,kometa… eta denek dantza egin nahi zuten. Haizearen txorien eta baxu elektrikoaren laguntzarekin festa giroan hamaika ipuin asmatu zituzten. Entzun nahi? BADUT taldea Txefo … Continued\nEmakumeen Etxeko 6. urteurrenaren festa\nMartxoak 12 larunbata – 20:00 – doan Emakumeen Etxea Elkarteak Donostiako Emakumeen Etxeko seigarren urteurrenaren festa antolatuko du. Ibilbidea eta egiten ari garen lana ospatzeko Guardetxean elkartuko gara 20:00etatik aurrera. Sarrera doakoa izango da eta emakume guztioi zuzendua da. 20:00etan Ongi etorri-emanaldia Gregoreta pailazoarekin. 20:15 Emakumeen Etxeko Mugimendu tailerraren performance. 20:30 Manos que ríen gorren … Continued\n1813ko Donostiari buruzko istoriak\nUrtarrilak 24 igandea – 18:00 – doan Txinto Sanchez donostiar kondalariak Donostian 1813. urtean gertatutako hainbat istoria kondatuko dizkigu, guardian dagoen soldadu baten esperientzia, alde zaharrera bere maitalearen bila doanarena, dambor jolearen komeriak, pelotoi aurreran dagoen frantzes soldadu baten bizipenak eta Donostiako merkatura datorren gizon zuhur baten istoria.\nUrtarrilak 15 ostirala – 20:30 – 5€/6€\nAbenduak 11 ostirala – 20:00h – sarrera doan Monologoak: Andoaingo zine eskolako ikuskizun ekoizpenerako hiru ikasle gara, monologoetan eta ikuskizunetan zaletuak. Ekimen honekin, ikuskizunen mundua gaztetxoei gerturatu nahi diegu baita euskara sustatu ere. Bestalde, inprobisaziorako generoa eszenatoki umilago eta familiarrago batera eraman nahi dugu, zeinetan publikoa eta aktualitateko gaiak benetazko protagonistak diren. “Bakarrizkologoak” irabazi asmorik … Continued\n“La Torpestad” – teatro\nAzaroak 22 igandea – 19:00 “La Torpestad” antzerkia (Guardetxeko Klown Tailerra) Prezioa: Takilla alderantzizkatua (ordaindu nahi duzuna irteterakoan) 2013ko irailean arruntak ematen zuten pertsonak klown irakasle ero batekin topo egin zuten. Inork ez zuen esango aurrera egingo zutenik, hala ere, barre eta kañak artean bi urte diraute lanian Guardetxeko klown tailerraren pailazoak. Lehenengo urtian antzerki … Continued\n“Babuchas” antzerkia (Baraka Taldea)\nAzaroak 29 igandea – 18:00 – doan SINOPSIA Behin bazen Abu Mezian izeneko merkatari bat. Diruz josita zegoen, ala ere behin ere ez zituen bere arropak eta babutxak aldatzen. Beraz, hain xurra eta zekena zen, dirham bat ez gastatzearren, arropa beti josita eta zuloz beteta eramaten zuela eta bere babutxak berak konpontzen zituen iltzak eta … Continued\nKoñots ulia – antzerkia\nUrriak 30 ostirala – 20:00 – 7€ Iparraldean aurkeztu eta (Izpura, Gabadi, Urdiñarbe), Donostian emanen dugu Koñots ulia. Antzerki talde gazteak bigarren lana du hau. Obrak, Uxue Alberdiren Euli-giro narrazio-bildumaren, “Dena ez dago gure esku” ipuina du oinarri. Miren eta Koxek osatzen duten bikotea baserrira heldu da, hainbat proiekturekin gogoan. Baina poliki poliki, uliek etxea … Continued\nUztailak 18 larunbata 21:00tan Guardetxean Sarrera: 6€ “TULIPAS” / 50 min / Gazteleraz / Konpainia: Decopivolta Teatre / Antzezleak: Mar Marcos y Laia Sales / Dirección: Jimena Cavalletti / Donosti – Valencia. Zer gertatzen da bi lagun histrionikoak gidatzen dutenian auzotarren bilera? Zer irakatsi behar digute snob artista eta alargun berri geratu den maruja bat? Eta benetan inportia dena, magdalenak egongo dira denentzat? Etxerako moduko lotsagabeko … Continued


Sartu Online Bankan\nSartzeko hatz-marka erabili, erosoago eta seguruagoa da.\nItzali zure txartelak aurkitzen ez badituzu, edo behin betiko blokeatu, galdu badituzu.\nSegurtasunari buruzko informazio gehiago Banka Mugikorrean.\nBidali dokumentuak edo aldatu transferentzietarako eta txarteletarako mugak.\nEskatu ziurtagiriak online.\nZure oharren postontzia kontsultatu, erosketak klik batekin atzeratu...\nPertsonalizatu zure kontuak atzamarra ezkerrera irristatuz eta nahiago duzun izena idatziz. Kontu bakoitza identifikatzea errazagoa izango da.\nKontratatu maileguak online eta unean. konfiguratu zure txartelak.\nAktibatu jakinarazpenak eta pertsonalizatu zure gustura.\nOrdaindu txartelarekin eta bete saltokiaren jarraibideak. Jakinarazpen bat jasoko duzu mugikorrean, app-ean erosteko baimena emateko. Oso erraza da\nNahiago baduzu, dei iezaguzu 900 44 55 66 edo +34 94 424 36 77 telefonora. Online Banka kontratatuta besterik ez duzu izan behar, bai eta zure NANa eta sarbide-gakoa adierazi ere.\nZalantzarik baduzu, mezu elektronikoa bidal dezakezu info@kutxabank.es helbidera edo 900 44 55 66 zenbakira deitu.\nkontratatu Online Bankaren zerbitzua\n, doakoa da.\nOhiko kontsulta eta diru-ateratzeez gain, kutxazainetan beste banku-eragiketa asko egin ahal izango dituzu, hala nola transferentziak, ordainagirien eta isunen ordainketa barra-kodearen irakurketaren bidez, billeteen berehalako diru-sarrera.


BILBOKO ZIRKUITUAK BERE HAMABOSGARREN EDIZIOA HASIKO DU OSTEGUN HONETAN, APIRILAREN AMAIERARA ARTE EUREN ANTZERKI PROPOSAMENAK AURKEZTUKO DITUZTEN BERTAKO 11 KONPAINIAREKIN – Bilbao Kultura\nHome » Berriak » Bilbao Kultura @eu » BILBOKO ZIRKUITUAK BERE HAMABOSGARREN EDIZIOA HASIKO DU OSTEGUN HONETAN, APIRILAREN AMAIERARA ARTE EUREN ANTZERKI PROPOSAMENAK AURKEZTUKO DITUZTEN BERTAKO 11 KONPAINIAREKIN\nBILBOKO ZIRKUITUAK BERE HAMABOSGARREN EDIZIOA HASIKO DU OSTEGUN HONETAN, APIRILAREN AMAIERARA ARTE EUREN ANTZERKI PROPOSAMENAK AURKEZTUKO DITUZTEN BERTAKO 11 KONPAINIAREKIN\nUrteko lehen hiruhileko honetarako programazioa emakumeek osatutako konpainien presentzia garrantzitsuak, Lágrimas Solubles taldearen “Haced el favor de estaros quietos” lanaren estreinaldiak edo Bibote Gorriak, taldearen “Off the record” lanaren, euskaraz egindako antzezlan hoberenaren 2015eko Kriseilu Sariaren, aurkezpenak markatzen dute.\nBilboko Zirkuituaren XV. edizioa martxan dago jada. Arte eszenikoen alorrean, zaletuek edo erdi-profesionalek osatutako bertako taldeen jarduera bultzatu nahi duen Bilboko Udaleko Kultura Sailak antolatutako programak OSTEGUN honetan hasiko du urteko lehenengo fasea, apirilaren 21era arte luzatuko den eta 11 konpainiaren 17 emanaldi jasoko dituen egitarauarekin.\nUrteko lehen hiruhileko honetarako programazioa osatutako konpainien presentzia garrantzitsuak markatzen du, Bea Insa, Maite Guevara edo Juana Lor artisten edo emakumeak nagusi diren Mama Crea, Lágrimas solubles, Bibote Gorriak, Luna Llena edo Totu bezalako konpainien proposamenekin. Lágrimas Solubles taldeak, hain zuzen ere, “Haced el favor de estaros quietos” azken lana estreinatuko du Bilboko Zirkuituan, eta ikus-entzuleek, “Off the record” lanaz, euskaraz egindako antzezlan hoberenaren 2015eko Kriseilu Sariaz, gozatu ahal izango dute.\nProgramazioa ostegun honetan, URTARRILAREN 28an, abiatuko da Abando – Barrainkuako udaltegian, maitasun mendeku istorio bitxian oinarritutako “Dorita, cocinera”, komedia dibertigarriarekin. Bea Insak antzezten duen Dorita dibertigarria, ezaguna eta ironikoa da. Ikuskizun hori Otxarkoagan ikusi ahal izango da otsailean.\nIkuskizun gehienak Bilboko Zirkuituan lehen aldiz ikusiko diren arren, berriro programatu da Martina Nuatina pailazoaren papera eginez ikus-entzuleen aldetik harrera bikaina izan duen Maite Guevararen “Soltarlo al aire” antzezlana. Komedia hori bariku honetan, URTARRILAREN 29an, helduko da San Frantziskoko udaltegira.\nProgramazioaren barruan errepikatuko duen beste bat Juana Lor artista izango da, “Arquetipos de mujer” lanarekin, izan ere, aurreko emanaldian pertsona asko kanpoan geratu ziren, areto guztia bete egin zelako. Topaketa forma duen pieza eszenikoa da, eta Juana Lorrek, emakume bakar baten barruan bizi daitezkeen emakume guztiak identifikatzeko eta ezagutzeko aukera ematen duten zenbait tresna erabilgarri eskaintzen ditu. Pieza hori otsailaren 19an ikusi ahal izango da Bilboko Zirkuituaren areto sarean sartu den Santutxuko udaltegian.\nOhikoa izaten ari denez, edizio berri honetan, gure programan dagoeneko ezagunak diren zenbait konpainia igoko dira Bilboko Zirkuituaren eszenatokira, Luna Llena, Totum edo Mama Crea, besteak beste, antzerki zirkuitu honetan parte hartzen duten taldeekin eta artistekin batera, Lágrimas Solubles eta Bibote Gorriak (Galder Pérezen zuzendaritzapean), besteak beste.\nDatozen hilabeteetarako programazioaren barruan azpimarratzekoa da, izan ere, Galder Pérezek zuzendutako euskaraz egindako “Off the record” lana, Ane Zabalak eta Aiora Sedanok antzeztua. Lana moldatu egin da, Pabellón 6ko Antzerki Laburreko III. Jardunaldietan saria jaso ondoren. Horrela, moldaketa zabalagoa Bilboko Zirkuituaren barruan estreinatuko da, eta Begoñako udaltegian (otsailaren 12an) eta Errekaldekoan (martxoaren 3an) ikusi ahal izango da.\nDuela hamarkada bat programa martxan jarri zenetik, zabalduz eta emanaldi eta eszenatoki kopurua handituz joan da. Denborarekin, egitaraua ia hiriko auzo guztietara zabaldu da. Auzo horietako askok urte osoan jasotzen duten Arte Eszeniko eskaintza bakarra da.\nBilboko Udaleko Kultura Sailak argiztapen eta soinu zerbitzu teknikoa eta publizitatea eskaintzen die konpainiei, eta baita konpentsazio ekonomiko bat ere. Programazioak formatu txikiko lanak aurreikusten ditu euskaraz eta gaztelaniaz. Aurreko edizioetan bezala, emanaldiak urtarrileko, otsaileko, martxoko eta apirileko OSTEGUNETAN eta OSTIRALETAN programatu dira, arratsaldeko 19:30etik aurrera, eta sarrera librea da.\nZIRKUITUA PROGRAMA URTARRILA – APIRILA 2016\nURTARRILAK 28: “Dorita, cocinera” (Bea Insa) Abando – Barrainkuako udaltegian.\nURTARRILAK 29: “Soltarlo al aire” (Maite Guevara) San Frantziskoko udaltegian.\nOTSAILAK 4: “El Camerino” (Bego Guerrero / Jorge Santos) Basurtouko udaltegian.\nOTSAILAK 5: “Medea” (Bea Insa) Errekaldeko udaltegian.\nOTSAILAK 11: “Cómicas atribuladas buscan obra” (Luna Llena) San Frantziskoko udaltegian.\nOTSAILAK 12: “Off the record” – euskeraz. (Bibote gorriak) Begoñako udaltegian.\nOTSAILAK 18: “Dora, cocinera” (Bea Insa) Otxarkoagako udaltegian.\nOTSAILAK 19: “Arquetipos de mujer” (Juana Lor) Santutxuko udaltegian.\nOTSAILAK 25: “Bosteko I” (Mama Crea) Abando – Barrainkuako udaltegian.\nOTSAILAK 26: “Bosteko I” (Mama Crea) Altamirako udaltegian.\nMARTXOAK 3: “Off the record” – euskeraz. (Bibote gorriak) Errekaldeko udaltegian.\nMARTXOAK 4: “Haced el favor de estaros quietos” (Lagrimas solubles) San Frantziskoko udaltegian.\nMARTXOAK 10: “Haced el favor de estaros quietos” (Lagrimas solubles) Begoñako udaltegian.\nMARTXOAK 17: “Auto” (Nirdursan Teatroa) Otxarkoagako udaltegian.\nAPIRILAK 7: “Medea” (Bea Insa) San Frantziskoko udaltegian.\nAPIRILAK 14: “Materia gris” (Totum) Begoñako udaltegian.\nAPIRILAK 21: “Cervantes no rima con diamante ¿o si?” (Kepa Gallego eta María Urcelay) Otxarkoagako udaltegian.\nEmanaldi guztiak arratsaldeko 19:30etan hasiko dira, eta sarrera librea izango da, leku guztiak bete arte.\nInformazio gehiago: www.kulturabarrutik.eus eta www.badbilbao.eus helbideetan.\n← RED BULLEK FLYING BACH IKUSKIZUNA AURKEZTUKO DU BILBON\nEUSKARA ETA HEZKUNTZA SAILAK “IKUSI ETA IKASI” PROGRAMAREN 12. EDIZIOA JARRI DU ABIAN →


Zinexitek 'zoriontasuna bilatzeko eskubidea' aldarrikatuko du ostiralera arte\nJaialdiak "Awlad - Hesiak Gainditu" dokumentalaren estreina hartuko du, eta “The wrong man” Alfred Hitchcocken klasikoa ere proiektatuko du, astelehenetik ostiralera.\n"Awlad - Hesiak Gainditu" Cosimo Caridi eta Ane Irazabalen lana estreinatuko dute\nZinexit Eusko Jaurlaritzak Giza Eskubideen Zuzendaritzak antolatzen duen Giza Eskubideen Zinema Erakusketaren hamargarren edizioa egingo dute aste honetan, zoriontasuna bilatzeko eskubidea aldarrikatzeko.\nHamargarren edizioaren programaren ardatza "Awlad - Hesiak Gainditu" Ane Irazabal EiTBren berriemaileak zuzendutako euskal ekoizpenaren estreina eta “The wrong man” Alfred Hitchcocken klasikoaren proiekzioa izango dira.\nAntolatzaileek azaldu dutenez, Bilboko Golem Alhondiga zinema aretoetan filmak ikusteko sarrerak doakoak izango dira, astelehenetik ostiralera, eta saio bereziak egongo dira Gasteizen, Barakaldon eta Basaurin.\n“Awlad – Hesiak gainditu” euskal dokumentala estreinatuko dute aurtengo Zinexit jaialdian, beren jatorrizko herrialdeko indarkeriatik ihesi alde egin duten bi neskato eta bi mutikoren istorioa, zeinak Berlinen, Samos Greziako uhartean, Jordaniako errefuxiatu eremu batean eta Oñatin bizi baitira.\nCosimo Caridi kazetari italiarrak eta Ane Irazabal Euskal Irrati Telebistaren berriemaileak zuzendu dute filma, eta bertatik bertara aurkeztuko dute ostegunean, Bilbon, eta ostiralean, Gasteizen.\nZinextek, gainera, hiru film hauek eskainiko ditu: “El cuarto reino”, “Midnight traveler” eta “Con el nombre de Tania”.


Donostia Zinemaldia :: La cordillera de los sueños\nHorizontes Gosariak ''TEMBLORES / TREMORS'' eta ''LA CORDILLERA DE LOS SUEÑOS / THE CORDILLERA OF DREAMS'' (v.o. )\n''TEMBLORES / TREMORS'' JAYRO BUSTAMANTE (Zuzendaria, Gidoilaria, Ekoizlea) JUAN PABLO OLYSLAGER (Aktorea) DIANE BATHEN (Aktorea) AURKEZLEA: Julio Feo ''LA CORDILLERA DE LOS SUEÑOS / THE CORDILLERA OF DREAMS'' PATRICIO GUZMÁN (Zuzendaria, Gidoilaria) RENATE SACHSE (Ekoizlea) AURKEZLEA: Julio Feo RR.PP.: ALEX BARANDIARAN CASTAÑO 673 289 938\n"Txilen, eguzkia ateratzen denean, muino, harresi eta gailurrak eskalatu behar dira mendikatearen azken harrira iritsi aurretik. Nire herrialdean, nonahi dago mendikatea. Baina txiletarrontzat lurralde ezezaguna da. Iparraldean Nostalgia de la luz eta Hegoaldean El botón de nácar egin ondoren, uste dut orain prest nagoela bizkarrezur izugarri hori filmatzeko, eta gordetzen dituen misterioak, Txileren iraganari eta orainari buruz ager ditzakeen azalpen indartsuak, arakatzeko" (Patricio Guzmán). Cannesko zinema-jaialdiko dokumental onenaren L'Oeil d'Or saria.\nSalvador Allenderen gobernuarekin eta bizitzarekin akabatu zuen estatu-kolpearen ondoren, urte haietako gertaerak jaso zituen Patricia Guzmán (Santiago, Txile. 1941) zuzendariak La batalla de Chile (1975-1979) trilogian; hirugarren filmarekin, Donostia Zinemaldiko Sail Ofizialean parte hartu zuen. Filmografian baditu beste film nabarmen batzuk ere; adibidez, El caso Pinochet (2001), Salvador Allende (2004) eta Nostalgia de la luz (2010). Azken hori, Europako Zinema Akademiaren dokumental onenaren sariaren irabazlea, Txileko lurraldeari eskainitako trilogia baten lehenengo zatia izan zen, eta El botón de nácar (2015) eta La cordillera de los sueños filmek osatu dute. Hirurak sartu dira Donostiako Horizontes Latinos saileko aukeran. La cordillera de los sueños-ek dokumental onenaren Oeil d'Or saria jaso zuen Cannesko azken zinema-jaialdian.


Yeray Alvarez: «Egoera zaila da, baina Gaizkarekin gaude» | Kirola | Berria\nYeray Alvarez. Athleticeko jokalaria\n«Egoera zaila da, baina Gaizkarekin gaude»\nGaizka Garitanoren etorkizunean zeresan handia izan dezakeen partida jokatuko du bihar Athleticek, etxean, Betisen aurka (21:00). Yeray Alvarezen iritziz, «ezinbestekoa da erasoan eraginkorragoak izatea, defentsan egindako akats apurrak garesti ez ordaintzeko».\nATHLETIC Tamaina handiagoan ikusi\nGaizka Garitanoren gustuko jokalaria da Yeray Alvarez (Barakaldo, Bizkaia, 1995). Erdiko atzelari serioa, azkarra eta oldarkorra da. Iñigo Martinezekin bikote ona osatzen du, baina oraingoz, defentsan egiten ari diren lan ona ez da nahikoa izan taldeari eskatzen zaizkion puntuak eskuratzeko.\nBeste behin denboraldi honetan, puntu premia handiz jokatuko duzue.\nGaraipen beharra beti izaten dugu. Talde guztiek dute premia. Baina argi dago egoera hobean egotea gura genuela. Betis goian dago sailkapenean, baina irabaziz gero, euren parean jarriko gara. Behera begira egon beharrean, gora begira jarri gura dugu.\nAlde handia dago Betis mendean hartu edo hiru puntuak ez irabazi. Garaipena eskuratuz gero, lasaitasuna ekarriko zuen taldera, baina ez irabazteak sasoi hasieratik taldeak duen tentsioa handitzea eragingo luke. Egoera gaiztotzeko arriskuak presioa eragiten al du?\nNabari da taldearen inguruan tentsioa dagoela. Jarrera baikorra erakutsi, eta pentsatzen dugu Betis mendean hartuko dugula.\nTaldea ez da gai izan jokalariei konfiantza emango dizuen eta ingurua lasaituko duen bizpahiru emaitza on kateatzeko. Ez duzue segidarik izan.\nEmaitza onak lortzeko aukera bikainak galdu ditugu: Cadizen kontra bi jokalari gehiagorekin aritu ginen, Osasunaren eta Valladoliden kontra nagusi izan ginen... Baina ez gara sortzen ditugun aukera apurrak asmatzen ari. Gure arean, berriz, azken urte bietan egin ez ditugun akats txikiak ordaindu egin ditugu.\nZergatik egin dituzue aurreko denboraldietan egin ez dituzuen akats horiek?\nEz gara perfektuak. Ezinezkoa da defentsako jokaldi guztietan fin aritzea. Beti egiten da huts bat edo beste. Kontua ez da soilik akatsa egitea baizik eta aurkariak hura baliatzea. Ez da beti gertatzen. Bada, aurten egin ditugun apurrak asmatu egin dituzte.\nTaldeak duen gol sen eskasak defentsan perfekzioa erakustea eskatzen du emaitza onak eskuratzeko. Ez da erraza izango horrela jokatzea\nDuda barik. Bi gol sartuz gero, akats baten ondorioz jasotako golak ez du minik ematen. Baina guri gertatzen ari zaigu egiten dugun akats txiki horregatik ari garela galtzen. Ia ez digute aukerarik sortzen. Partida askotan gure atera behin baino ez dute jaurti. Aurrelariekin lehia gehienak irabazten ditugu. Eta, hala ere, esku hutsik amaitzen dugu.\nGaizka Garitano zaleen jomugan dago. Bihar Betisi irabazten ez badiozue, kolokan egon daiteke haren kargua.\nBadakigu zer-nolako giroa dagoen taldearen inguruan. Egoera zaila da, baina guk irabaztea gura dugu. Gaizkarekin gaude.\nEntrenatzailearekin gogorregiak ari al dira izaten jarraitzaileak?\nGustu kontua izan daiteke. Getafe ere oso kritikatua izan da sarri, baina denok ikusi dugu zein maila ona eman duen. Futbolean guztiok kritikatzen gaituzte. Kritika onartu egin behar dugu, baina ez errespetu falta. Joko txarra egindakoan onartu egin behar da. Kritika ikasteko eta hobetzeko baliatu behar dugu.\nJokalariak ez zaudete oraindik zaleen jomugan, baina jarraitzaileek ez zuten ulertu Fernando Llorente auzian izan zenuten rola. Finean, ez zuten ulertu jokalariok futbolari baten fitxaketa eskatu izana.\nTaldean Athleticera bueltatu zitekeela komentatu zuten, eta haren ekarpena ona izan zitekeela ikusi genuen. Baina azken erabakia ez zegoen gure esku. Agintariek aurrelaria ez fitxatzea erabaki zuten, eta kito.\nAthletic ez da oso fin hasi, baina oraindik denboraldiaren lehen laurdena ere ez da bete. Horrez gain, Espainiako Kopako finala eta Superkopa dituzue zain. Eta, hala ere, ezkortasuna da nagusi zaleen artean. Zergatik?\nEmaitza txarrek eragindako ezkortasuna da. Horretaz gain, egun dugun egoerak ez du asko laguntzen: zaleak ezin dira San Mamesera joan, lagun asko langabezian daude, lehen egiten genituen gauza asko ezin dira egin... eta, azkenean, futbolarekin askatzen du jendarteak barruan duen korapiloa. Ulertzen dugu. Gainera, ez emaitzak, ezta jokoa ere ez dira onak izan. Joera aldatu egin gura dugu. Bihar izango dugu lehen aukera.\nBetis talde ona da. Talentua dauka. Aukerak sortzen ditu, baina zuloak ere lagatzen ditu. Gisa horretako aurkarien kontra atzean sartzen direnen aurka baino hobeto moldatu zarete.\nGaizkak taldearen ardura hartu zuenetik emaitza hobeak lortu ditugu aurrera egiten duten taldeen kontra. Presioa egitea gustuko dugu, eta aurrean zuloak badaude, erosoago aritzen gara. Hala ere, Betis talde ona da, eta ez da neurketa erraza izango. Gutxirekin asko lor dezake. Ezker hegalean aritzen diren futbolariak oso ondo ari dira. Aurrean eraginkorrak izan behar dugu.\nAthletic al da zaleak harmailan egoteko debekuarekin gehien galdu duten taldeetako bat?\nAsko galdu dugu. Jarraitzaileek babes handia ematen digute. Partida garrantzitsuetan oso ondo erantzuten dute. Baina kontrarioek ere nabaritzen dute. Harmailetan zaleak ez daudenetik gauzak aldatu egin dira. Pandemiaren aurretik izaten ez ziren emaitzak ikusten ari gara.\nGustura zaude sasoi hasieran erakutsi duzun jokoarekin?\nBai, baina nire jokoa hobea izan daiteke. Akats txikiak egin ditut. Ezinezkoa da partidetan jokaldi guztietan irabazle ateratzea. Hala balitz, mundu mailako izar bat izango nintzateke, eta ez naiz.\nUnai Nuñezek eta klubak akordio bat lortu berri dute kontratua luzatzeko. Amaitu da, beraz, folletoia.\nAsko poztu naiz. Unai taldekidea eta laguna da. Albiste oso ona da Unaik gurekin jarraitzea.\nNatalia Arroyo lehen hilabeteak ari da egiten Realeko aulkian. Zortzi bat jarri dio taldeak orain arte egindako lanari. Onartu du partidaz partida joatea dela zuhurrena, baina denboraldiko helburuez galdetuta, gora begiratzeko ilusioa dutela berretsi du.\nKasik ez jokatzen hasi, eta, azkenean, buruz buruko finalean da Erik Jaka. Bere nortasunaren eta lanaren fruituak jasotzen ari dela nabarmendu dute Iraitz Olaetxeak, Xabier Tolosak eta Mikel Saizarrek.\nAmezketako Zazpi Iturri pilota elkartean ibilirik, txikitako lagunak dira Altuna eta Jaka. Eguneroko harreman sendoa dute. Bien entrenatzaile ohi Xalton Zabala, berriz, zerak betetzen du gehien: bi finalistak direla zentzuzko pertsonak eta pilotaren aldeko kontzientzia dutenak.\nAritz Aranburuk denbora darama kanabidiola edo CBDa erabiltzen. Kalamuaren deribatuetako bat da, eta nekea, mina eta estresa arintzeko balio du. 2018an WADAk legezkotzat jo zuenetik, gero eta gehiago erabiltzen da kirolean. «Epaitu aurretik, ondo informatzeko eta probatzeko eskatuko nuke», aldarrikatu du.